Birusa barra-barra • ZUZEU\nBirusa barra-barra –\nEspainiar ejerzitoa Gasteizko kaleetan gaur (Alea).\nPedro Sanchezen Madrileko Gobernuak Espainiaren batasunari eman dio lehentasuna. Setio egoera esaten zitzaiona alarma egoera bezala izendatuz Estatu-nazioaren zentralizazioa berrezartzeari eman dio lehentasuna. Negarrez bildu eta trufatuz jan, dio esaera zaharrak.\nAurreko batean, solemnitate handiz eta lau ministro alboan zituela agindu zuen autonomiei emandako eskumenen amaiera. Koronabirusari aurre egiteko aitzakiaz hankaz gora jarri zuen orain arte lege izan dena. Alegia, subsidiariotasun-printzipioak ezartzen duenez, zerbitzua ematen duen administrazioa zenbat eta hurbilago egon herritarrengandik, orduan eta eraginkorragoa izaten dela zerbitzua.\nMadril-Espainiako gobernuak kontrakoa erabaki du: Espainiako banderan bildu eta espainiartasunaren koroa buruan, ibili munduan. Kendu zu, jarriko naiz ni!, agindu du XXI. mendean momentuz dugun osasun krisi larriena dugunean. Arraioa, koroa batek buruan eta alarma egoera larriak kudeatzeko monopolioak, bidegabekeri asko estali ditzakete eta.\nBien bitartean, Espainia da oraintxe bertan koronabirus gaitzez jotako laugarren estatu-nazioa, Txina, Italia eta Iranen atzetik. Kutsatutakoak etengabe goraka doazenez, laster izango da lehenengoa. Osasun porrota oso bistakoa da eta Gobernuko deep estateko estrategek, koroa buruan, mozorroa kentzea erabaki dute. Amaitu da Kataluniarekin konfiantza lortzeko elkarrizketa mahaia, amaitu da transferentzien egutegi zorrotza, amaitu da “oraingoan bai” Estatu Federal baterako trantsizioa. Izan zitekeen bestela, Autonomiak indartu eta konfiantza emanez “denok elkarrekin” birusari aurre egitea. Izan zitekeen, bai, baina denok ezagutzen dugu igela eta eskorpioiaren ipuina.\nPSOE eta PSEren jokaera ez da berria. Otsaila 23ko Tejeroren estatu-kolpearekin ere berdin gertatu zen. Gertaera hark LOAPA ekarri zuen, nazioa diren autonomien eta autonomi administratiboen bereizketa ezabatu zen, transferentziak sine die luzatuta daude eta orduan “kafea denontzak” ezarri zen bezala, gaur, “birus madrildarra denontzat” ezarri nahi da. Oraingo kolpearen aitzakia “denon” osasuna baldin bada ere, jokamoldea orduko bera da.\nOsasuna eta Ertzaintza-Mossoak Madril-Espainiako gobernuak esklusiboki eta aldebakarrez eskuratzea ez da egin birusari hobeto aurre egiteko, lurralde espainiarra (Penintsula, baina, Portugal, Andorra eta Gibraltar gabe) kontrolpean jartzeko baizik. Egungo datuen arabera Osasun Ministerioak aitortzen du 9.191 pertsona daudela kutsatuak estatu espainiar osoan, horietatik 4.165 dira Madrilen. Orduero datuak aldatu arren, eta ez hobera, Madril ez ixtea erabaki dute, beste hiriburu handi askok itxi dutela jakin arren. Horren atzean, bistan da, erabaki politikoa dago, ez gizartearen osasun zaintzakoa. Erabaki horren atzean Madrileko exodoa edo bigarren etxebizitza dituzten Murtzia eta kanpoaldeko ihesa estaltzea dago, ez birusaren zabaltzea ekiditea.\nMadril da birus zabaltzaile lehena eta nagusiena. Gutxirako balio du koronabirusak ez dituela lurraldeak bereizten eta banakako pertsonengan baino ez duela eraginik. Hori ez dator bat beste herrialdeek (Alemaniak, Portugalek…) hartu dituzten neurriekin. Ez dator bat Espainiak “bere lurraldeko” estatu-mugak ixtea agintzearekin orain, madrildarrak Murtziatik itzuli direnean.\nArgudio bera erabiltzen dute ekonomiarekin. Herrialdeak, lurraldeak, nazioak… ukatzen dituzte, pertsonek kotizatzen dutela eta ez lurraldeek esaten dutenean. Pertsonek kotizatzen dute, baina, Espainian (ez penintsulan, ez Europan eta ez munduan) Madrilek banatzen du jasotakoa, balizko solidaritate kontzeptu iluna erabiliz.\n78ko paktuaren muina aldebakarrez ezabatu du Espainiako gobernuak\nLau ministeriotako buru aukeratu dituzte larrialdi egoera honi irteera emateko: Osasun, Barne Sail, Defentsa eta Garraiokoak. Lauak PSOEkoak. Podemosekorik ez dago, 15Mko espiritua amaitu da. Horrez gain, aukeratutakoen artean Armada egotea eta Ekonomia ez, adierazten du nondik bideratu nahi den krisialdiaren kudeaketa. Kezkagarria da. Are eta gehiago da larria mundu guztiok dakigunean krisi honetatik aurreko Leheman Brothers hartatik baino okerrago aterako garela.\nBi ministerio, osasuna eta garraioarena, herritarren bizirautean laguntzeko, eta beste bi zigortzaileak, Madrilen predikutik aldentzen direnak isilarazteko. Hala esan zuen Margarita Roblesek Quim Torrak iniziatiba hartuko zuela entzun zuenean: politikatik kanpo bidaliko dugu 155 sanitarioa guk esaten dugun bezala ez badu aplikatzen. Obeditu behar du! Jaurlaritzak, berriz, desadostasuna agertu ondoren lankidetzarako eta koordinaziorako prest. Nahiz eta, Foru tradizioan Batzar Nagusiek edo Gorteek foruen kontrako legeek ez betetzeko eskubidetik urruti egon: onartzen da, baina ez da betetzen.\nEspainiako gobernuak, gobernuaren parte batek bai behintzat, 78ko paktuaren muina aldebakarrez ezabatu du. Ez da lehen aldia. Tejeroren kolpearen ondoren “denontzako kafea” esaldiarekin ezberdin garenok berdindu nahi izan gintuzten eta koronabirusen krisiarekin “birusa barra-barra denontzat” lelo politikoarekin Europatik eta mundutik kanpo nahi gaituzte. Koronabirusak ez dituela lurraldeak bereizten eta banakako pertsonengan baino ez duela eraginik esan ondoren, zergatik ixten dituzte fronterak?, frontera hauek zehazki? Gu denok barruan identitate berberaz kutsa gaitezen? Frontera edo muga-marrak jarri behar badira, nik nahiago batez, edo beste batzuk.\n14 pentsamendu “Birusa barra-barra”-ri buruz\nGrenwich Aralar 2020-03-17 22:27\nNere ustez Covid19a ezustean hedatutako birusa da eta ez da konspiraziorik gertatu gaixotasunaren hedapenean .\nEragina ere nahiko apala da munduan gaixotasun ezberdinek hiltzen dituzten jende kopuruarekin alderatuaz. Tuberkulosia, Hepatottis B, Neumonia, Ihesa,Malaria, Shigelosisa etabar aipatutako sei gaixotasun horien eguneko hildakoen ratioa covid 19 honekin gutxigora beherazko 20 aldiz gehiagorako hilkortasuna adierazten dute mundu mailako ikuspegiarekin.Kontua da , birus mota berria dela.\nCovid19ak birus berriari aurre egiteko Txinak erabilitako neurriak ispili efektoa sortzen ari da . Naiz eta Txinako kapitalismoa eta Italiakoa oso ezberdinak izan.Eta mundu mailan nagusia den mundu ekonomia sistemak josten dituen zapalketa guztiak tenkatzen ari ditu . Espainiako estatuak euskal herriarenganako zapalketa harremana barne.\nAspektu honetaz gain covid 19aren inguruko erreakzio fenomenoek eraginak eukitzen ari dituzte mundu ekonomiak sostegatzen dituen beste osagai guztiengako . Gerra komertzial latzekiko, ekonomia finantziero eta burtsatilarekiko, eredu sostengagaitzarekiko( begiratzen duzun aspektua begiratzen duzula ,enerjia, gosearen eraginak, goixotasunen hedatzeak, boianiztasunaren galerak, klima aldaketa…..) , kolonialismo modernoekiko, arrazismo eta misojeniekiko…\nLuzera begira eta mundu mailako kapitalismo basati neoliberalaren eboluzioari erreparatuta , oso ezkorra dut begirada. Kolapso enerjetiko eta klimatikoen datoak begiratu besterik ez dira behar.\nBaina bizitzari eta sen onari atxekitzea nahiago dudanez , biziraupenerako ariketa iraunkor gisa , nik espero dudana fenomeno honetaz zera da : Berpiztzailea izan dadila gaixotasun eta gauza txar baten kontrako mobidioi guzti hau larritasun erroldoiez behar dugun sistema soziopolitikoekonomiko ez kapitalista berriaren eraikuntzan behar diren aldaketen akuilua izateko .\nNoski , euskal herri burujabe eta munduko herri guztien burujabetza oinarri. Gaitza berri honek ernatu dezala haize ona; pertsonaren hoberena eta jendarteen hoberena .\nEskunabarra 2020-03-17 23:36\nEspainian hildakoen %70a Madrilen https://vilaweb.cat/noticies/madrid-concentra-el-70-de-les-morts-per-coronavirus/ Espainian Madrilgo datuak beldurgarriak: 3-15 igandean egunean hilik 161, Madrilen 119, guztien % 74. 3-16 astelehena egunean hilik 182, Madrilen 142, guztien %78. Madrilgo aireportuak oraindik zabalik. Espainiako koronabirusaren %75a Madrilen dago, zentrifugatzen ari dira. Zergatik ezkutatzen dute Koronabirusaren % 70a Madril dela? Ez dira gai Madril kontrolatzeko baina erantzunak eskumenak lapurtu, armada zabaldu Catalunyan ta Euskal Herrian, mugak itxi…\nTranpa 2020-03-18 20:42\nHeriotza tasa hain baxua duen birus batekin montatu dutenak intentzio argia du: herritarren obedientzia itsua. Zergatik ez zituzten muga guztiak itxi birusaren existentziaz jakin genuen egunean bertan? Zergatik ez zuten konfinamendua martxan jarri orduan eta ez orain, leku guztietan zabaldu dela? Hau da lortu dutena:\n-Okupazio militarra eta poliziala.\n-Aurrekaririk izango ez duen langabezia tasa (EEBBtan %20 espero dute, hemen hortaz %40a espero dezakegu).\n-Informazioaren kontrola. Egunkari “alternatiboenek” (Naiz, Berria eta abar sarritan esan dute soilik autoritateei kasu egitea) zein alderdi “abertzaleek” (Otegik berak Espainiarekiko obedientzia egitea eskatu du) zapaltzaileekiko obedientzia itsua eskatu dute. Israelek gaixo ororen telefonoa zelatatzeko lege bat atera berri du.\n-Eta hau guztia herritarren esker on osoarekin! Haiek salbatzen ibiliko balira bezala! Xake mate, jokaldi bikaina, gg…\ntximino 2020-03-18 23:19\nTranpa, benetan birus honek heriotz tasa baxua dekola uste dozu? Datuei erreparatu eta aipatzen dozun horrek ez hanka ez buru ez dekolaz ohartuko zara. Gainera zure hausnarketa hori oso esparru motzera zuzentzen zabiltzalaren susmoa dekot, eta gaitz honek (ohartu ez bazara be) mundu mailako eragina deko. Euskal Herriak munduko zilborra izateari aspaldi itzi eutsola motel!\niker 2020-03-18 23:27\nEgiari zor ez da hain larria, gripe arruntaren heriotz tasa %0,1koa da, COVID-19arena %0,6. Evolarena esaterako, %50. Argi dago interes politikoak daudela atzean…\nMandragora 2020-03-19 00:27\nEta zein dira interes politiko horiek, jakin ahal bada? ze, eragingo duen dira galera ikaragarria izango da… Zein gobernuk bultzatuko luke halako ekimen maltzurra? Zein esku beltz dabil zure ustez atzetik hariak mugitzen?\nen pin 2020-03-19 08:55\niker, nondik atera duzu covid-19aren heriotz tasa 0,6% dela. Wikipedian edo web espezializatuetan ikusi besterik ez duzu jakiteko 2% – 4% tartean daudela datuak (gripe arrunta baino 20-40 aldiz gehiago). Hori, munduko eremu askotan konfinamendu zorrotzak jarrita, eta gaitzaren une gogorrenak iritsi gabe. Birus berria da, ez da gripe arrunta. Eta okerrena iristear dago, gurean behintzat.\nGripe normalarekin baino, antz handiagoa du 1918an 100 milioi perytsona hil zituen Gripe “espainol” harekin. Hura ere animalietatik eratorria. Orain, zorionez, hobe erantzungo diogu gaitzari eta milioiak ordez, milaka pertsonak hilko dira (hamarka mila agian).\n“Argi dago interes politikoak daudela atzean”… Noski, zuek mundu osoko mediku guztiak baino gehiago dakizue, Iker… .Ez zara abizenez Jimenez izango ezta?\nBeñi Agirre 2020-03-19 12:06\nBatetik, Espainiak (Espainiako deep state, modan dagoena) gaitzaren sortze eta zabaltzearekin ikusirik duenik ez dut uste. Ez dute hainbesteko indarrik, gaitasunik, inteligentziarik, bitartekorik, sinesgarritsunik… Bestetik, bai uste dudala beldulgarri izan daitekeen kontu hau (oraingoz ez da ezer Erdi Aroko Izurrite Beltzarekin edo berriago izan den gripe espainolarekin), Estatu modeloari eta 78ko erregimenari ukitu bat emateko aprobetxatu nahi dutela. Ez demokrazia, gizateriaren osasuna edo hiritarren ongirako; ez, estatu zentralizatuagoa, inperialista eta hiperkapitalstagoa ezartzeko baizik. Beharrezko izan daitezkeen bitarteko guztiak erabiliz eta gutxiengo nazionalak ezabatuz. Horretan ari dira, eskuin eta sasi ezkerrekoak.\nCOVID jaun txit gorena 2020-03-20 13:24\nBa hain zuzen ere, bere heriotz tasa asko jota % 0,6koa da. Hego Korea izan da honen ikerketa serio bat egin duen bakarra, infektatutako jende kopurua kalkulatu bait du populazio orokorrean testak eginez.\nOrain, estatu kolpe honen alde daudenak ba aurrera, artaldearen jokaera aski arrunta baita zoritxarrez…\nen pin 2020-03-20 14:45\nHego Korean 1,1% da gaur egun, https://gisanddata.maps.arcgis.com/apps/opsdashboard/index.html#/bda7594740fd40299423467b48e9ecf6\nBihar auskalo. Baina Txinan adibidez, 4% eta abar eta abar,,,\nEta Hego Korean hartu dituzten neurriak ez dira urtero gripe arruntarentzat hartzen dituztenak… urtero gripe arruntarekin konfinamenduak egiten ez badituzte behintzat, ez ezta?\nMundu honetan, artalderik handiena osatzen dute, hain zuzen, besteak borregotzat hartu eta norbera artaldekoa ez dela uste duten superlistoek. Galzarbetik ateratako datuekin.\nZakurren zartailu 2020-03-20 21:43\nEgun batzuen ondoren estatistika baten gorabera erabiltzea ezerren arrazoia edukitzea balitz bezala…\nBetikoak betiko artaldearen obedientzia osoa bertute modura saldu nahian… Horrela doa gure herria.\ntximino 2020-03-21 00:23\nJaun txit gorena zaren hori:\nMesedetxu bat egidazu, arren; gertuen dekozun ospitalera hurbildu zaitez eta bertan bizi dan egoera, faltsua, fikzioa, estatu kolpe ezkutua edo zuk gure dozuna dala esaiezu, eta ez daizela arduratu, dana guzur handi bat dala eta ezer egin barik pasako dala. Horren jakitun zaren hori, ala, joan eta komentaiezu!!!\nEta kontuz ibili artaldeagaz, ea konturatu barik zu barruan zagozan…\nen pin 2020-03-21 08:58\n1) ez dakit estatistikak ematea arrazoia edukitzea den ala ez, baina datuak ematen hasi da hemen norbait zerbaitetan arrazoia izateko indargarri gisa. Eta horri erantzunez diot nik datu hura zaharkitua dagoela, eta Hego Koreako datua gaur ya ez dela 1.1 baizik eta 1,2% (arrazoi ustean emandako datuaren doblea). Eta hori, sekulako neurri bereziak hartuta. Atzo nioen bezala: bihar auskalo.\n2) galdetu zeure buruari ea noiz ikusi dituzun UCIak kolapsatuta, hotelak ospitale bihurtzen, kanpaina ospitaleak egiten, EPIak agortzen…. Total, larritasunik gabeko gripe arrunt bat da ezta? Irten zaitez artaldekoak ez zaretenon superlistoen artaldetik, eta, goian esan den bezala, galdetu jo eta su lanean ari diren edozein mediku eta erizaini… eta esaiozu oraingoa gauza ohikoa dela eta ez duela larrialdi neurririk behar… Konspirazio baten biktima lelo direla…\nJose Inazio Luzuriaga 2020-03-22 22:47\nTrumpek “birus txinatarra” espresioa erabiltzen du, txinatarrak “laudatzeko” edo. Lehen, hemen “koronabirusa” esaten genuen eta, gaitzaz gainera, koronaren birusaz pentsatzen genuen. Orain, agerkari alternatibo honetan “covid-19” terminoa erabiltzen da, politikoki zuzena dena. Atx, bizitzak zenbat buelta ematen dituen!


Inferentzia estatistikoa – Gizapedia\nInferentzia estatistikoa laginetan oinarritua populazioari buruzko konklusioak (inferentziak, alegia) ateratzen dituen estatistikaren adarra da, laginetik populazioko parametroak (batezbestekoa, adibidez) dagoen lagin errorea kontuan hartuz. Inferentzia estatistikoak populazioetako parametroak estimatzeko zenbatesleen zehaztapena, konfiantza tarteen eraketa, proba estatistikoak eta abar biltzen ditu.\nHainbat ikuspegitik gara daiteke inferentzia estatistikoa, baina orokorrean errealitatea, zehatzago aztergai ditugun populazioa, zorizko osagaiak dituela suposatzen da, zorizko eredu batean ezartzen direnak, parametro determinista ezezagun batzuekin batera, eredu parametriko izenekoak osatuz; ohikoena den ikuspegi horretatik, inferentziaren helburua lagin datuetatik parametro ezezagun horien estimazioa edo kontrastazioa egitea litzateke, beti ere haietan dauden errorearen estimazio batekin. Adibidez, pieza mota baten iraupena zorizkoa dela dakigu, batezbesteko eta bariantza finko baina ezezagunekin; pieza bakan batzuen osaturiko lagin batean suertatutako iraupenari buruzko datuetatik, pieza guztien populazioko parametro haiei buruzko estimazioak egiten dira inferentzian, zenbatesleen bitartez, esaterako lagineko datuen batezbestekoarekin eta bariantzarekin.\nGardenki: Inferentziarako sarrera. Balidazioa, inferentziako ikasgaia, sarrera moduan.


Berastegitik barrena ibilbidea - Txantxangorri Aldizkaria\nHome > Medio ambiente > Berastegitik barrena ibilbidea\nBerastegiko plazatik abiatuko dugu ibilaldia. Iturriaren ondoan hasten den kaletik barrena joango gara, errepidearekin topo egin arte. Eskuinerantz, beherantz jarraituko dugu bidea. Errepide nagusiari jarraituz egingo dugu aurrera, alboetan ateratzen diren kaleak alde batera utziz.\nBost minutu inguru ibili garenean, bidegurutze batera iritsiko gara antzina medikuaren etxea zenaren ondoan. Puntu honetan, ezkerretara jarraituko dugu, eliza aldera.Segituan iritsiko gara elizara, eta orduan, aurrera segi beharrean, ezkerretarantz jarraituko dugu, elizaren aurretik igaroz. Bertatik, ezkerretara, Izotzalde auzorantz doan bidea jarraituko dugu.\nBerastegiko baserrietatik barrena abiatuko gara hemendik aurrera, beti ere bide nagusitik aurrera eginez. Hogei minutuko ibilaldia daramagunean, Arbide baserriaren aurretik igaroko gara, eta etxeari buelta emanez jarraituko dugu bidea.\nBerehala, garbileku eta aska baten ondotik igaroko gara. Aurrera jarraituko dugu eta minutu batzuk ibilita lau baserriko bidegurutze batera iritsiko gara. Ezkerralderantz joango gara herri-guneranzko bidea hartuz. Segituan beste bidegurutze batera iritsiko gara, eta oraingoan, eskuinerantz joko dugu. Bide honetatik aurrera eginda bost minuturen bueltan hasieran jaitsi dugun kalera iritsiko gara. Eskuinerantz, kalean gora igoko gara, berriro ere plazara itzuli arte.\nDesnibela: 17 m.\nDistantzia: 2,8 km.\nHarkaitzean pentsatuta normalean gris koloreko harriak datozkigu burura, baina Nafarroako iparraldean bada kolore gorri bereziko harria, Baztango harearria bezala ezagutzen dena. Burdin oxidoa kantitate altuagoetan du eta horrek ematen dio kolore bereizgarria. Berastegin hainbat baserritan ikus daiteke harri mota horren erabilera, eta bide ondoko mugak ere harlauza handiekin markatuta daude toki askotan oraindik ere.\nUra etxe guztietara iristen ez zenean, garbilekuetara joaten ziren etxekoandreak arropak garbitzera. Gero eta herri handiagoa izan, postu gehiago izaten zituzten, aldi berean emakume gehiago aritu ahal izateko. Berastegin hainbat iturri daude, batzuk askak bere kanila eta iturriarekin, eta beste hamabi inguru estalpedunak. Arbide baserritik aurrera eginda dago Igaraldekoa, izen bereko baserriaren ondoan zegoena. Gaur egun baserria desagertua dago, baina metro batzuetara dago borda izandako eraikina.\nBerastegik hiru baseliza ditu: San Lorenzo izen bereko mendiaren magalean dago, eta beste biak Leitzarako errepidearen ondoan daude; San Anton bide ondoan eta San Sebastian errepidearen beste aldean dagoen muinoan. San Lorenzo egunaren bueltan ospatzen dituzte herriko festa nagusiak, abuztuan. Ermitak eraikin soila du, erdi-puntuko arkuarekin eta erretaulan Santuaren irudia ageri da parrilla bat eskuan duela, jasandako martirioaren irudi.\nInguruko herri handiagoetatik aldenduta, herri txiki askotan bezala hainbat baserri historiko mantendu dira. Historiaurreko hainbat aztarna gordetzen dira bailaran, baina lehenengo baserrien aipamenak XVI. mendekoak dira, jada eraikita zeudenean. Mendeetan zehar asko desagertu badira ere, oraindik badaude beren jatorrizko egitura mantentzen dutenak. Garai batean 200 oinetxe inguru omen zeuden Berastegin, eta horren erakusle dira eraikin askok dituzten armarriak.\nBaztango HarriaBerastegiRutasSan LorenzoTxantxangorri aldizkaria 98


Palmera Montero gunea – Irunero\nEtiketa: Palmera Montero gunea\nUmetatik, itsasargiek gure arreta piztu izan dute, erakarri egin gaituzte, ia hipnotizatu ere bai beren harmonia argitsu, monotono eta seguruarekin. Gero, haien benetako helburua zein den jakin dugunean, askotan babestu eta lagundu izan digute. Orain, teknolog...\nMaiatzaren 21ean eta 22an Irunen WordCamp Irun 2022 ekitaldia egingo da Palmera Montero Gunean. Guztira, web industriari eta WordPress eduki kudeatzaileari buruzko hogei hitzaldi ere emango dira. Irungo Udalaren, Mondragon Unibertsitatearen eta mundu osoko hog...\nOstegun honetan, apirilak 29, Elkartasunaren Nazioarteko Eguna ospatuko da eta, horrekin batera, David Nuño Gizarte Ongizateko ordezkariak astelehen honetan jakinarazi duenez, «Mikroadinkeriak: belaunaldiak batuz» izeneko jardunaldia egingo da Palmera Mon...\nItaia Emakumeon Antolakunde Sozialistak azaroaren 22rako hitzaldia antolatu du indarkeria matxistari aurre egiteko antolakuntzaren beharraz hitz egiteko. Hitzaldia Irungo Palmera Montero Gunean egingo da, igandeko arratsaldeko 17:00etatik aurera. Bidasoan Itai...\nTxingudi badian bizi diren eta aniztasun funtzionala duten haur, gazte eta haien senideek osatzen dute Aurreratu elkartea. Konfinamenduko hilabeteen ostean, Aurreratu elkartetik udara ekintza inklusiboen bitartez gozatzeko hainbat proposamen antolatu dira. Uda...


Adiskide gaztetxearen txinparta beste 30 urtez piztuta mantetzeko prest dira aizarnazabaldarrak - Urola Kostako Hitza : Urola Kostako Hitza\nAdiskide gaztetxearen txinparta beste 30 urtez piztuta mantetzeko prest dira aizarnazabaldarrak\nAizarnazabalgo Adiskide elkartea sortu zutela 30 urte beteko dira udazkenean, eta urtemuga hori aitzakia hartuta gaur festa eguna dute herrian; izan ere, Pausoz pauso. Adiskide +30 urtez festa ari dira ospatzen.\nJoan zen urtean aurkitu zuten Gaztetxeko kideek Adiskide elkartea duela 30 urte sortu zutela zioen agiria, eta hari horri tiraka antolatu dute gaurko jaieguna. Dena den, gaztetxeko kideek eguerdia egin duten ekitaldian azaldu dute urtean zehar ere beste hainbat ekintza egingo dutela urteurrena dela eta.\nGaztetxeko bi kidek hartu dute hitza plazan egin duten ekitaldian, eta horiek esan dutenez, 1989a baino lehenagokoa da Gaztetxearen historia. “Hainbat azterketa egin dugu eta 1976ra iritsi gara, Zentroa sortu zen garaira”. Zentroan ibili ziren kideek nahiz gaur egungo gazteek hartu dute hitza ekitaldian; batzuek iraganeko kontuak ekarri dituzte gogora, eta besteek, gaur egungoetan jarri dute arreta.\nGainera, urtemugarako prestatu duten abestia ere kantatu dute beste hainbat herritarrek. Hona hemen, abestiaren bideoa:\nEkitaldiaren bukaeran aurki Adiskide elkartera batuko diren lagunak igo dira agertokira, eta horiek arduratu dira jaiari hasiera eman dion txupinazoa botatzeaz. Hona hemen gaur eguerdiko irudiak:


«Batzuetan gezur bat edo beste botatzen dut, giroa berotzeko» - Urola Kostako Hitza : Urola Kostako Hitza\n«Batzuetan gezur bat edo beste botatzen dut, giroa berotzeko»\nMila eta bat gauzetan sartuta egoten den pertsona da Jon Urbieta. Horien berri emateko erabiltzen ditu sare sozialak. Baita gomendioak luzatu eta sozializatzeko ere.Elkarrizketa hasi aurretik, sare sozialak erabiltzeko modu desberdinak daudela zenion.S...\nMila eta bat gauzetan sartuta egoten den pertsona da Jon Urbieta. Horien berri emateko erabiltzen ditu sare sozialak. Baita gomendioak luzatu eta sozializatzeko ere.\nElkarrizketa hasi aurretik, sare sozialak erabiltzeko modu desberdinak daudela zenion.\nSare sozialez hitz egiten dudanean ez naiz soilik Facebook edo Twiterri buruz ari; Youtube ere hor dago: bideoak igotzearekin jendearekin sozializatzen da. Produktuek edo markek sareak saltzeko erabiltzen dituzte; hedabideek, adibidez. Pertsona arruntek, berriz, gustuak adierazteko edo sozializatzeko erabiltzen dituzte. Nik, adibidez, Twitterren edo Instagramen bidez lagunak egin ditut.\nLaguna hitza asko erabiltzen da sare sozialetan, nahiz eta arrastorik ez izan zein den sarearen bestaldean dagoena.\nEz luke laguna izan behar, pertsona izan beharko luke. Gaur egun nire Facebook pertsonalean ditudan pertsonak ezagunak ditut, hau da, pertsona hori gehitu aurretik jakin behar dut zein den; aurretik harekin egonda. Sare sozialetan hasi nintzenean ez nuen batere kuidorik eta denei baiezkoa ematen nien. Timeline-eko %80 edo 90a ez nekien zein zen. Lagunek sartzen zutena ez nuen ikusten. 2014an, Alkainen programan sartu nintzenean, perfil pertsonala atsegin dut-en orria bihurtu nuen. Abantaila da lagun bezala nituen horiek jarraitzaile bihurtu direla. Perfil pertsonalean 340 lagun ditut, eta horiek lagunak dira.\nZein izan zenuen lehen sare soziala?\nTuentia. Aurretik bazegoen Messengerra, baina hura ez nuen sare sozial bezala ikusten; komunikatzeko zerbait zen. Tuentian ere lagun pila nituen. 2008an Facebooka egin nuen eta 2009an Twitterra.\nZein sare sozialetan zabiltza?\nEra aktiboan, Twitter, Facebook, Instagram eta Snapchaten. Hori azken plataforma da, mugikorretan bakarrik erabili daitekeena. WhatsApp tankerakoa izango litzateke, baina badu beste erabilpen bat ere. Gazteen artean sare sozial erabiliena da. Snapchaten gauza on bat da ez diozula inori ematen telefonoa. Gauzak era pribatuan igo ditzakezu eta ikusteko laguna izan behar zara.\nSare sozialaren arabera erabilpen desberdina ematen al diozu?\nTwitterri eta Facebooki ez diot erabilpen berdina ematen.Baina saiatzen naiz biak elkar elikatzen, era horretan jarraitzaile gehiago lortzeko. Bi sareetan gauzak ez ditut une berean jartzen. Instagramen egunero argazki bat igotzen dut, eta ez daukat lotuta Facebookeko orrira, baina bai perfil pertsonalera. Snapchaten, berriz, txorakeriak eta eguneroko gauzak sartzen ditut, lehen Twitterren sartzen nituenak.\nDena partekatzeak ez al du nekatzen?\nHori pentsatzen baduzu, ez nazazu jarraitu. Horri buruz hitz egin dut lagunekin. Galdetzen didate ea zergatik kontatzen ditudan hainbeste gauza. Gauza asko kontatzea izan liteke, baina jende gutxi jarraitzen dutelako ere izan daiteke eta egiten duten gutxi hori ez partekatzea. Ondorioz, bere timeline-ean beti nirea agertuko zaie.\nGauza askotarako erabiltzen dituzu sareak. Ba al da zerbait igotzen ez duzunik?\nNoski, iragazki bat dut. Nire senide bat hil denean ez dut jartzen, adibidez. Edo zer gosaldu dudan. Nire bizitzako zerbait jartzen dudanean, da uste dudalako beste norbait berdin egon daitekeela, edo norbaitek uste dezakeela interesgarria dela; baita jende berria ezagutzeko ere. Batzuetan gezur bat edo beste ere soltatzen dut, giroa pixkat bat berotzeko. Ez, baina, trolleatzeko.\nHorri lotuta, norbaitek zioen Facebook dela atsegin dut-ena eta Twitter gorroto dut-ena.\nGorrotatzaileena… Hori gizartean gertatzen ari den zerbait da. Gaizki egin den zerbait seinalatzeko erreztasuna dago. Amorru handia ematen didana da, jendeak hori egiteko ohitura duela, gehienbat, anonimotasunagatik. Koldarkeria da. Gauzak beldurrik gabe esaten ditut eta horregatik jarraitzaileak galdu ditzaket, baina lo lasai egiten dut. Beste batzuk, agian, ez. Horrek ez du ezer laguntzen. Anonimotasunetik egindako kritika negatiboek ez didate ezertarako balio. Ezezagun batek zerbait esatea… gutxi axola dit.\nOrioko hondartzan ezingo da eguzkia hartzen egon


Modu iraunkorrean kontsumitzen ikasi egiten da - Sakana - Guaixe.eus\nModu iraunkorrean kontsumitzen ikasi egiten da\nGuaixe 2021-07-21 11:26\nLakuntzarrak plazan. ARTXIBOA\nSakanako Dendari, Ostalari eta Zerbitzuen Elkarteko kideek hala uste dute. Gaineratu dutenez, “ikasketa prozesu horretan, gurasoek eta helduek erantzukizun handia dute”.\nIbarreko haur eta gaztetxoak kontsumo iraunkorrean heztearen garrantzia azpimarratu dute Sakanako Dendari, Ostalari eta Zerbitzuen Elkarteko (SDOZE) kideek. Horregatik, guraso eta helduei zuzendu zaizkie, haur eta gazteei “kontsumo arduratsua egiten irakusteko eta, aldi berean, ingurumena errespetatzen duen kontsumoa irakusteko”. Izan ere, elkartekideen iritziz, “gure eguneroko ekintzek natur ingurunean, beste herrialde batzuetan eta etorkizuneko belaunaldiengan eragin kritikoa du”.\nSDOZEko kideek modu iraunkorrean kontsumitzen irakasteko zenbait aholku eman dituzte. Hasteko eta behin, gurasoei eta helduei eredu izateko eskatu diete, “adingabeek haien hezitzaileen jarduteko moduak errepikatuko dituztelako etorkizunean”. Bestetik, “benetan behar dutena bakarrik kontsumitzen erakusteko” aholkatu diete gurasoei. Horrekin batera, haur eta gaztetxoei “gehiegizko kontsumoak zer ondorio dituen jabetzen laguntzeko” eskatu diete helduei. Aldi berean, “eskuratutako objektuak ondo zaintzeko jarraibideak eman, objektuaren bizitza erabilgarria luzatzen erakutsiz”.\nElkartekideen beste aholku bat da haur eta gaztetxoek gurasoekin batera erosketak egitea eta une hori baliatzea erosketa iraunkorragoa egiten ikasteko. Horretarako proposatzen dute, hasteko erosketa poltsak etxetik eramatea, dendako poltsa gutxiago erabiltzeko. Bestetik, gehiegi paketatutako produktuak ez erostea aholkatu dute, hondakin gehiago ez sortzeko. Erabili eta botatzekoak diren produktuen alde ez egiteko aholkatu dute ere. Eta gaztigatu dute erosketa hezigarri horretan egin daitekeen beste gauza bat erosi behar diren produktuen etiketak irakurtzea dela.\nKontsumo iraunkorra haur eta gazteen artean sustatzeko SDOZEk gomendatu du haur eta gaztetxoak “zaborrik ez sortzera ohitzea”. Eta, horrekin batera, “berriz erabiltzeko aukerak proposatzea, sormena sustatzeko modua baita”. Sortutako hondakinak txikitatik bereiztera ohitzea garrantzitsua dela nabarmendu dute elkartekideek, hori baita birziklatze egokiaren oinarria. Azkenik, “hezi ezazu honako balio hauek oinarri hartuta: errespetua, elkartasuna, askatasuna eta abar; era horretan, gure inguruneko ondasunak eta baliabideak erabiltzeari dagokionez, erabaki arduratsuak hartzen lagunduko diozu”, azaldu dute elkartekideek.


0 Kutsatutako instrumentuak Buck igarotzean, garbigailua laneratze - brnskll.com\nBrian Skellie Abenduaren 3, 2014 Osasun & Medikuntza, Interesgarriak, Arau, Esterilizazio\nJatorrizko artikulu: Abenduaren 2014 – CS Solutions.\nHau Nola gorputza artista aplikatzen:\nHasi garbiketa-tresnak prozesua eskuineko prozedura erabilera puntuan area kanpoan horiek ezabatu off eta horiek bustitzen apar entzima garbiagoa produktu bat, hala nola gisa guztiak-in-one Altzairu garbitzaileak eta egokituak Instrument ™.\nTresnen Garraioa entzima tresna bat beratzen (diluitu guztiak-bat ™) edo automatizatu garbigailua hala nola, Hydrim berehala.\n*Ez kutsatutako instrumentuak lehorrean gorde!\nNago une eragile gela gatazka batean (OR) Zentzu nire ospitalean lidergoa nola tresna mediku ari Deskontaminazioa itzuli dira reprocessing. Besterik ez ausaz pila soiled fina da uste dute, instrumentu saski bat edo arro-tresnak odoltsua eta jarri kasu saskia bueltan. Ez dute sentitzen funtzioa edo erantzukizuna da “erizainak profesionala” Beste inora soiled tresnak prestatzeko CS bueltan parte hartzen duten lortzeko. I, Hala ere, Uste instrumentu reprocessing duten puntu-erabilera beharko hasiko. Ezin me edozein informazio edo aholku nola tresnen eskaintzen datozen behera prozesatzeko antzua den OR batetik? Egin odoltsua uste duzu, unstrung, mistoa instrumentu multzo egokiak dira?\nEntitate profesional eta hezkuntza gomendio guztiak *, hala nola AAMI gisa, AORN, CBSPD, IAHCSMM eta AST estatuaren tresna reprocessing duten puntu-erabilera beharko hasiko, hau da, instrumentu babesa eta garbiketa eraginkorra garrantzitsua. Zuk OR batera aurre geroztik, Horiek erreferentzia nuke AORN gomendioak, eta haien entitate profesionalak eta iturri gehien dute erreferentzia da. AORN Dokumentua, “Garbiketa eta mantentze-laneko kirurgiako tresneria eta ekipo egiteko gomendatutako praktika,” aholkularitza bikaina ematen zaintzeko, manipulazioa eta tresna kirurgiko reprocessing, honako hauek barne:\nArreta eta lurzoruaren gordina kentzea kirurgia zehar\nArreta eta tresnen manipulazioa Kasu at deskonposatzen lurzoruaren gordina kentzea eta odol prebentzioa eta lehortzeko batetik beste organikoa barne\nGarbiketa-prozesua hasiko ahalik eta lasterren tresna en erabilera honako\nPrestaketa eta tresnen babesa eta garraio zehar, instrumentu stringer erabilera barne\nJarraian fabrikatzailearen IFUS (erabiltzeko instrukzio)\nKudeaketa eta zaintza loaner tresneria\nOSHA gogoetak, segurtasun zorrotzeko, Odol jasandako organismo\nUra reprocessing baldintzak\nFacility, lan-fluxua eta ingurumen-kontrola\nEkipamendu tratatzea eta ezinbestekoa garbiketa tresnak\nAntzua Tratamiento Sail guztiak AORN euren liburutegian gomendioak kopia bat eta garatu behar du, eta erreferentzia horiek askotan beren politikak eta prozedurak garatzea ere.\nBerritzeak batzuk egiten ari gara gure Sterile Tratamiento inguruan eta gure prozesatzeko ekipoak ordezkatuz. Beti izan dut Ultrasoinu bi garbigailuak - albo garbi garbi berriro zikin diren topatu entzunezko ikuskapena egin ondoren edozein tresnen deskontaminazio area bat eta bat. Bi garbigailuak beharrik jarraitzeko asmoa nuen, baina gure ekipoak aholkulari esan zuen lan bolumena ez du bermatzen bi makina berri erosteko. I makina bakarra izan ahal bada, nora iradokitzen duzu joan behar da?\nModu Betidanik erantzun dut galdera hau zen galdetu, “Zer Ultrasoinu garbigailua egiten du?” Erantzuna, jakina, da gailu garbitzen. Hurrengo galdera eskatu nion “Non da garbiketa prozesatzeko antzua egiten da?” Eta erantzuna dut lortu deskontaminazio arloan da ... beraz Ultrasoinu du deskontaminazio area pertenece. Garbiketa / deskontaminazioa ekipo pieza bat da, eta dagokion egokia mantentzen da, ingurune kontrolatuan.\n* AAMI (Medical Association Instrumentazioa), AORN (Perioperative Erizain Izena eman Elkartea), CBSPD (Ziurtagiria Sterile Eraldaketa eta Banaketa Kontseilua), IAHCSMM (Nazioarteko Elkartea Osasun Zerbitzu Zentrala Materiel Kudeaketa) eta AST (Asociación de teknologoen Kirurgikoa).


Jean Jaurès Fundazioaren saiakera berria: Langues et cultures régionales : en finir avec l’exception française – Iparrorratza\nJean Jaurès Fundazioaren saiakera berria: Langues et cultures régionales : en finir avec l’exception française\niparrorratza | 2012-01-20\nFrantzian bada Jean Jaurès izeneko fundazio bat, pentsamendu sozialistaren berrikuntza xedetzat duena, eta 2012an, hain zuzen, hogei urte beteko dituena. Erakunde horren jarduerarik garrantzitsuenetako bat hamabostean behin saiakera bat argitaratzea da. Saiakera horiek paperean argitaratu eta saltzen dira 6 €-an eta doan lor daitezke PDF formatuan.\nHemen aipatzen dugun saiakera hauxe da:\nLangues et cultures régionales :\nISBN : 978-2-36244-035-9\nEsan bezala, doan jaits daiteke helbide honetatik: http://goo.gl/fLi6c\nLiburuak sarrera eta hiru kapitulu ditu. Sarreran esaten da Frantzia ez dela herrian sorturiko asmo batetik abiaturik eraiki, baizik eta Paris inguruan agintea zuten jauntxo batzuen gero eta lurralde gehiagoz jabetzeko gosetik. Estatua eratzeko modu horren ondorio izan da lurralde horietan zegoen kultura- eta hizkuntza-aniztasunaren aurkako politika.\nIdeia horiek bi kapitulu hauetan zehar sakontzen dira:\nEzaxolakeriaren, mespretxuaren eta etsaitasunaren artean: bost mendeko diskriminazioa\nLehen kapitulu horretan honako gai hauek jorratzen dira: Estatuko elebakartasuneranzko ibilaldi luzea, jazarpen nabarmenen denbora, zirkintxo txiki bat legegintzan, ezkerra eta hizkuntza erregionalak, ondorio sakoneko giltzatze konstituzionala, Jospin gobernuaren ahalegin antzua, trikimailuzko errebisio instituzionala eta hitza jatea, hizkuntza erregionalak noraezean.\nBigarren kapituluaren izenburua hauxe da: Hizkuntza erregionalak erabileran, eta hor aztertzen diren gaiak irakaskuntza, hedabideak, kultura, zerbitzu publikoak eta justizia.\nHirugarren kapituluak duen izenburua Frantzia erruztatuen aulkian da eta aipatzen dituen gaiak: nazioarteko arau bat saihesturik edo ez ikusiarena eginik, “salbuespen frantses” bat ez ulertua eta estigmatizatua.\nLiburu interesgarria Frantzian, une honetan bizi-bizi dabilen gai baten inguruan.


Karlismoaren Museoko Dokumentazio Zentroa by Museo del Carlismo - Issuu\nKarlismoaren Museoa Nafarroako Gobernuaren ekipamendua da, jendearentzat zabalik dagoena, irabazi-asmorik gabea eta gizartearen eta haren garapenaren zerbitzura dagoena. Karlismoaren historiarekin eta historia garaikidearekin lotutako kultura-ondasun eta -bildumak eskuratu, kontserbatu, ikertu, komunikatu eta erakusten ditu, aztertzeko, interpretatzeko, hezteko eta gozatzeko.\nGordailuaren kasuan, berriz, jabeak ondasunaren titulartasunari eusten dio, eta gordailuaren baldintzak eta epea ezartzen ditu. Museoak gordailuak onartzen ditu, baldin eta ondasunek komunitatearentzat interes handia badute eta gutxienez 10 urteko iraupena bermatzen bada.\nNOLA EGIN ONDASUNEN DOHAINTZA EDO GORDAILUA?\nHonako hauek osatuta dago: Nafarroako Liburutegien Sarearen katalogoaren bitartez kontsulta daitekeen liburutegi espezializatua. Dohaintzen eta gordailuen bidez Museora iritsi diren bilduma eta funts pertsonalez osatutako artxibo dokumentala. Karlismoa aztertzeko artxibo- eta bibliografia-iturrien katalogoak eta datu-baseak.\nZER ZERBITZU ESKAINTZEN DITU? Kontsulta-zerbitzua, hiru modalitatetan: Aurrez aurrekoa, posta elektroniko bidezkoa eta telefono bidezkoa.\nKatalogo informatizatuak. Berritasun bibliografikoen buletina. Dokumentuen erreprodukzioa. Irudien lagapena.\nDOHAINTZAK ETA GORDAILUAK\nBi kasuetan, behin-behineko entrega-akta formalizatzen denean hasiko da prozesua. Entregatutako dokumentazioa edo piezak aztertuko dituzte museoko teknikariek, museoarentzat interesgarriak diren baloratze aldera.\nNOLA SORTZEN DIRA FUNTSAK ETA BILDUMAK MUSEOAN?\nBalorazioa positiboa bada, dohaintzari buruzko onarpen-espediente bat izapidetuko da, zeina Nafarroako Gobernuko Ekonomia eta Ogasun Departamentuaren ebazpen batekin amaituko baita.\nPartikularren eta erakundeen dohaintzei eta gordailuei esker.\nNORK EGIN DITZAKE DOHAINTZAK EDO GORDAILUAK?\nGordailuen kasuan, aldi baterako gordailutze-kontratu bat formalizatuko da Nafarroako Gobernuko Kultura eta Kirol Departamentuko Kultura Zuzendaritza Nagusiarekin.\nBere ardurapeko legatu karlista baten zaintza, kontserbazioa eta hedapena bermatu nahi duen pertsona edo erakunde orok.\nZER EGITEN DA FUNTSEKIN MUSEOAN SARTZEN DIRENEAN?\nZER ALDE DAGO DOHAINTZAREN EDO GORDAILUTZEAREN ARTEAN?\nPieza, liburu edo dokumentu bat Museoan sartzen denean, teknikariek aztertu egiten dute. Funts horien historia ikertzen da, jatorria, balio historikoa edo beste mota batekoa eta benetakotasuna dokumentatuz, eta haien kontserbazio-egoera baloratzen da.\nKontsultarako irekia astelehenetik ostiralera 09:00etatik 14:00etara, aurrez hitzordua eskatuta.\nOndasunen dohaintza baldintzarik gabe egiten zaio Nafarroako Foru Komunitateko Administrazioari: objektuak, liburuak edo dokumentuak Karlismoaren Museoaren bilduman sartzen dira, edo Dokumentazio Zentroari atxikitzen zaizkio, haien izaeraren arabera. Nafarroako Kultur Mezenasgoari buruzko 8/2014 Foru Legeak ezarritakoaren arabera, dohaintza-emaileak zerga-arintzerako eskubidea du, bere ondasun baten entrega konpentsatzeko.\nDagokion datu-basean, bilduma egonkorrean edo gordailuan, erregistratu, inbentarioan sartu eta katalogatzen dira, edo Dokumentazio Zentroari esleitzen zaizkio, eta kontserbatzeko tratamendu prebentiboa eman eta behar bezala instalatzeko prestatzen dira. Dokumentu-multzoak, aurreko urratsekin batera, antolaketa- eta deskribapen-prozesu baten xede dira, ikertzaileen kontsulta errazteko beharrezko tresnei bide emateko.\nRua k., 27-29 31200 Lizarra\nHARREMANETARAKO Telefono zenbakia: 948 55 21 11 Aurretiko hitzordua eskatzea: museo.carlismo@navarra.es Kontsultetarako posta elektronikoa: consulta.cdmc@navarra.es\nLG NA 595-2020\nKarlismoaren Museoko Dokumentazio Zentroa\nArreta pertsonala, informazio bibliografikoa eta erreferentziakoa.\nDokumentazio Zentroko ikerketaz gain, Karlismoaren Museoak ondasun horiek herritarren eskura jartzen ditu erakusketa, katalogo edo argitalpenen bidez; beste erakunde batzuekin lankidetzan aritzen da zabalkunde-helburuekin maileguak emanez; eta balioa emateko hainbat partaidetza-jarduera, hitzaldi, tailer, bisita gidatu, txango, birsortze historiko, liburuen aurkezpen eta abar antolatzen ditu.\nJabea Karlismoaren Museoarekin harremanetan jarri eta hitzordu bat eska dezake, teknikariek ondasunen berri izan dezaten. Beharrezkoa bada, teknikariak joanen dira jabearen bizilekura edo ondasunak dauden lekura.\nZER DA KARLISMOAREN MUSEOKO DOKUMENTAZIO ZENTROA? Karlismoaren Museoak dokumentazio zentro bat du: XIX. eta XX. mendeetako Nafarroako eta Espainiako karlismoaren historiaren ikerketari zabalik dagoen azterketa gunea da.\nONDASUNEN ZABALKUNDEA NOLA EGITEN DA?


Horrenbeste gezurrekin... Sudurra baino ez zaizu haziko!!! - STEILAS UNIBERTSITATEASTEILAS UNIBERTSITATEA | UPV/EHUko langileen sindikatua\nHome » AZP, IIP, Prentsa oharrak. Iritzia\nHorrenbeste gezurrekin… Sudurra baino ez zaizu haziko!!!\nSubmitted by admin on 2014-06-12 – 12:36 PMNo Comment\nEgunero pairatzen ditugu UGTren agiriak. Batzuetan sasiegiez beterik, beste batzuetan erabateko gezurrez gainezka, beti errealitatea desitxuratzen.\nLankide askok pozoitutako agiri horiek gezurtatzeko eskatzen badigute ere, STEE-EILASi ez zaio gustatzen erantzun-gurpil ero batean sartzea, bi arrazoirengatik: EHUko UGTko buruzagia sartuta dagoen makurkerizko dialektika elikatzeko baino ez lukeelako balioko; eta egunero ezin dugulako atera bere panfletoak argitzera.\nGaur ordea, atera behar dugula erabaki dugu. STEE-EILAS, CC.OO. eta LAB sindikatuek ez dutelako onartu UGTren agiriak esaten duena: derrigorrezko hizkuntz eskakizunetan %52tik %58rako igoera adostu dugula; gezurra delako euskarazko Plan Gidari berriak (2013-17) ez duela betetzen eskatutako prozedura legala, ezta ere bertan %80 derrigortasun datak ezarri direnik AZPko lanpostuei. Ez eta bertan behera gelditu denik laneko jazarpenari buruzko hitzarmena ere.\nBerez, sartu dugun aldaketa bakarra da aditu batek, Miguel Fidalgok alegia, gomendatu zigun zehaztasun bat izan da: jazarpena egiten duen pertsona jakitun egin dezake (testuan jasota zegoen moduan) edo oharkabean (egiten duena jazarpena dela jakin gabe), eta administrazioak bi jokaerak zigortu behar ditu. Hitzarmena sinatu zuen gehiengo sindikalak (CC.OO, LAB eta STEE-EILAS) onartutako hobekuntza. Dena jakite aldera aipatu adituak goratu egin du hitzartutako testua; akordio on bat dela iritziz. UGTk ez du hau jaso bere panfletoan, noski.\nAzken egunera arte jarrai genezakeen: UGTk sinatu ez zuen Berdintasunerako hitzarmena (bai ordea gehiengo sindikalak); Biblioteka Zentralean izandako heriotz-istripua ikertzen ari den batzordean parte hartzeari uko egin izana, guztien kontra gaizki esaka jarraitu ahal izateko eta hori bai, istripuaren zergatien argitze-lanetan busti gabe; e.a., e.a…\nEz dugu atera nahi aldi oro gezurtatzera beti pertsona berari, 2012ko aparteko ordainsaria aurreratzeagatik Errektoreari salaketa jarri zion horri (eta behin eta berriro ezetz esaten zuen gainera guk gezurretan harrapatu arte). Desitxuratutako eta testuingurutik ateratako berriak hedabideei ezkutuan ematen dien buruzagi horri; gogoratu matrikulak ordaintzeko laguntzekin gertatutakoa, unibertsitateko langileei halako kaltea eragin dien berria izanik zalantzarik gabe.\nBakarrik geratzen ari dela konturatu da. Bere lan-taldekideek ere alde egiten diote.\n“Zenbat eta okerrago are eta hobeto” delakoaren estrategiaren aurrean, STEE-EILASek beti sustatu du ezberdinen arteko akordioa, elkarrekiko errespetuan oinarritutako batasunean bakarrik defendatu ahal izango ditugu gure eskubideak garai zail honetan.\nBide horretan, beste sindikatu batzuekin hitzarmen garrantzitsuak lortu ditugu, beti gehiengoan. Askotan negoziazio zailak izaten dira, eta zentral guztiek beti uzten dugu zerbait bidean, baina lortzen diren emaitzak onuragarriak izaten dira AZPko langileentzat. Abian jarri dugun dinamika hori ezin du geldiarazi buruzagi txerpolari batek.\nSTEE-EILASek lan-ildo horretatik jarraituko du. Ez gara eroriko negoziazioa egunero saboteatzeko estrategian. Batzuetan irainak botatzera iristen den estrategia.\nGuzti hau esanda, bakoitzak erabakiko du zein gezur sinetsi nahi duen.


Eraikuntzako txartel profesionalaren inguruan informazioa emateko jardunaldia egingo da | El Diario Vasco\nEraikuntzako txartel profesionalaren inguruan informazioa emateko jardunaldia egingo da\nEraikuntzako txartela. Balentziagako lurpeko aparkalekuan lanean ibilitako langileak.\nEskualdeko langabetu eta langileei zuzendua dago, eraikuntza sektorean lan egin nahi dutenentzat\nJUAN MARI ZUBIAURRE Viernes, 7 octubre 2016, 00:27\nUrola Kostako Udal Elkarteak, Fundación Laboral de la Construcción erakundearen lagun-tzarekin, jardunaldi bat antolatu du eskualdeko langabetuentzat eta langileentzat, hilak 20rako. Jardunaldiaren izenburua 'Eraikuntza sektoreko txartel profesionala: informazioa, baldintzak eta berrikuntzak' izango da eta doakoa da izena ematen duten guztientzat.\nTPC/ETP eraikuntzako txartel profesionala da. Txartel horrek egiaztatzen du txartela duenak eraikuntza sektorean lan egiteko esperientzia eta prestakuntza badituela (prestakuntza orokorra nahiz lan arris-kuen prebentzioaren arlokoa), Eraikuntza sektoreko Hitzarmen Orokorrean hitzartutakoaren arabera.\nEraikuntza sektoreko enpresak txartel hori eskatzen ari dira gero eta gehiago eta garrantzitsua da eraikuntza sektorean lan egin duten edo lan egin nahi duten pertsonek horri buruzko informazio zehatza edukitzea.\nJardunaldi honetan TPC/ETP txartelaren inguruko informazioa eta prestakuntza egiaztatzeari buruzko informazioa eskainiko dute. Jardunaldia hilak 20an (osteguna) izango da, eguerdiko 12:30ean hasi eta 13:30ean amatituko da. Urola Kostako Udal Elkartearen egoitzan egingo da (Urdaneta bidea 6, Zarautz). Argibideak jasotzeko edo izena emateko (aurrez izena eman behar da), jarri Urola Kosta Udal Elkartearekin harremanetan, telefono bitartez 943 890808 zenbakira deituta edo idatzi harrera@urolakosta.eus posta elektronikora.\n63 Concurso Intersocial de Pesca al Lanzado, este domingo Las visitas al Nautilus y al Valle de Olatz y el merkatu txikia, opciones para el fin de semana


Dirulaguntzak ematea gazteen artean kirola sustatzeko plana (GKP) ezartzeko eta garatzeko 2019-2020 denboraldian.\n• B2A inprimakia, GKPko taldeak eta, behar izanez gero, GKPko kirolariak.\n• B2B inprimakia, GKPko arbitroak.\n• B2C inprimakia, klubaren egiturak profesionalizatzeari buruzkoa.\nEgiturak profesionalizatzeko diru laguntzen kasuan, profesionalaren lan egoera normalizatua egiaztatzen duen agiria aurkeztu beharko da (B2D inprimakia). Dokumentazio bera aurkeztu beharko da entitateek lan egoera normalizatuan dauden teknikariak badituzte.


Krisiaren estura | rufino iraola garmendia\n← Presaren presaz\nPublicado el julio 26, 2012\tpor kafarnaum\nTxori bat baino gehiago dago Joserenean, mokoa zabalduta, aitak eramatekoaren zain\nZeuk ipini protagonistari izena, nahiz eta ezbeharra inoiz ez den anonimoa. Baina hainbeste dira erasandakoak, ezin denak kontatu. Hori aprobetxatzen dugu zifra soilez hitz egiteko, zenbaki hotzez mintzatzeko, zifra bakoitzaren atzean sufritzen duen pertsonarik ez balego bezala, batzuek probokatu eta beste batzuek ordaindu beharreko hondamendi horrek hezur-haragizko inor suntsitu ez balu bezala.\nNik Joseri buru hitz egingo dut. 25 urte zeramatzan etxegintzan peoi, ‘burbuila inmobilirioa’ lehertu eta langabeziara bota duten arte. Eskuak kailuturik, aurpegia beltz, eguzkiaren eta obrako hautsarekin nahasturiko izerdiaren erruz, eta, orain, malkoek eragindako erretenak masailean; beste alderdirik gabe atera zen obratik.\nTxori bat baino gehiago dago Joseren etxean, mokoa zabalduta, aitak eramatekoaren zain. Egoera desesperagarria da. Amak negar egiten du. Inpotentzia da semearen sentimendua. Ikasketak uztea erabaki du alabak, etxeko zama apur bat arintzearren, Lanbide Heziketako eskolako gastuak handiak ez badira ere. Gehiegi kargatzean, ordea, oilo-luma aski, astoa erortzeko. Ez zaio falta asmo onik neskari: «Aita, ez naiz geldituko lan bila bazter guztiak miatu arte.»\nJose ere ez dago eskuak tolestuta. Egunkaririk ez du erosten, baina egunero dauzka eskueran ale bat baino gehiago ere, bizilagunaren bihotz onari esker. Lanari dagozkion iragarki guztiak leitzen ditu, eta paperean apuntatu berak egiteko modukoak. Gero, lantegira bertara joaten da edo telefonoz deitzen du, lagunen batek utzitako sakelakoaren bidez. Iragarkiez kanpo ere hamaika hauts harrotzen du lan bila. Ez du etsitzen, nahiz eta erantzuna beti berdintsua den, ahots metaliko eta automatiko batek adierazia: «Tomamos nota, en breve tendrá noticias nuestras.» Baina, orain arte, erantzun bakarrik ere ez zaio iritsi; ezta ezezkorik ere!\nElenak, emazteak, oraintxe eman dio azkeneko notizia, negar zotinka: «Etxe aurreko dendariak ez digu gehiago ezer emango zorretan.» Horixe esan dio dendariak Elenari, hori bai, diskrezio osoz, dendan beste bezerorik gabe geratu denean.\nCaritas eta Jangela Soziala dira orain alternatiba bakarra. Josek ez luke inolako beldurrik munduari agur esateko, hain begiko dituenak gogoan ez balitu, lotsa jasanezinak hartzen baitio barrena, bere burua, ilara batean jarrita, boluntario batek janaria banatu zain imajinatzean. Irudi hori ikusi baino nahiago luke bere borondatez betiko begiak itxi.


Udalak hainbat zergen ordainketa atzeratu du eta bide publikoaren erabileragatiko tasa okupazioaren arabera kobratuko du | Tolosa\nZirkulazio-zergaren borondatezko ordainketa ekainaren 30era arte luzatuko da eta OHZrena, abuztuaren 1etik irailaren 15era.\nBide publikoaren, terrazen eta merkatuen okupazioari dagokionez, egindako erabilera bakarrik kobratuko da.\nUdalak jakinarazi du zerga arloan erabaki gehiago har ditzakeela eta merkatari, ostalari eta enpresa txiki eta ertainei laguntzeko proposamen eta neurri ezberdinak aztertzen ari dela.\nCOVID-19k eragindako osasun-larrialdiaren eta alarma-egoeraren aurrean, Tolosako Udalak lehen zerga-neurriak hartu ditu, Gipuzkoako Foru Aldundiak egindako proposamenaren haritik, modu koordinatuan jarduteko. Hartutako neurrien eta hartuko direnen helburua da eta izango da herritarrei, eta egoeragatik beren negozio itxi behar izan duten, tokiko merkatari eta ostalari eta udalerriko enpresa txiki eta ertainei laguntzea.\nUdalek berretsi dute neurri horiek lehen urratsa baino ez direla eta Ogasun Sailak hainbat aukera aztertzen jarraitzen duela.\nMartxoaren 14an amaitu ez diren likidazioen eta data horren ondoren hasitako likidazioen borondatezko ordainketarako epeei dagokienez, epe horiek ekainaren 1era arte luzatuko dira.\nZirkulazio Zergaren borondatezko ordainketa ekainaren 30era atzeratu da, eta OHZ (Ondasun Higiezinen gaineko Zerga) ordaintzeko borondatezko epea ere bai, abuztuaren 1etik irailaren 15era izango da.\nBide publikoaren, terrazen eta merkatuen okupazioari dagokionez, egindako erabileraren arabera kobratuko da tasa.\nMerkataritza, ostalaritza eta industria-jarduerari babesa:\nUdala gainerako erakundeekin koordinatuta ari da lanean, koronabirusak sortutako egoerari erantzun integrala emateko.\nAtzo bertan, hainbat eskualdetako udalen eta Gipuzkoako Foru Aldundiaren arteko bilera egin zuten, modu bateratuan eta norabide berean lan egiteko. Eragile ekonomikoen intereseko informazioarekin plataforma digitala sortu du Foru Aldundiak, eta laguntza ekonomikoei buruzko gida praktikoa ere kaletartu du.\nPlataforma horretan sar zaitezke hemen: https://www.gipuzkoa.eus/eu/web/covid19ekonomia/hasiera\nUdala, bere aldetik, dagoeneko ari da Espainiako Gobernuak, Eusko Jaurlaritzak eta Foru Aldundiak abian jarritako laguntzak osatzeko hainbat neurri eta alternatiba aztertzen eta eragileekin kontrastatzen, Tolosako merkataritzari, ostalaritzari eta enpresa txiki eta ertainei laguntzen jarraitzeko helburuarekin, bai orain eta baita gero ere.\nUdalaren lehentasuna une honetan pertsonen segurtasuna eta ongizatea bermatzea da, eta bizitzen ari garen krisi sanitario, ekonomiko eta sozialak sortutako beharrei erantzuten jarraitzea. Aurrerantzean, herritarren ongizatea bermatzen jarraitzea eta tokiko ekonomia suspertzea lehentasunezko kontuak izango dira, eta lan guzti hori gainerako erakundeekin eta eragileekin elkarlanean gauzatuko da.


José Abel Sánchez pintore bilbotarrak Unamunoren erretratu bat emon deutso Bilboko Udalari - bizkaie.biz\nBizkaie! 2020-07-10 11:52 Kulturea\nObrea Bidebarrietako Liburutegian jarri dabe, idazle bilbotar ospetsua jaio zan auzoan.\nBilbotik Salamancara dau izenburua eta zur gaineko suzko teknika mistoagaz eginda dago. Miguel Unamunoren oroimenez 2017an pintau eban aitatu koadroa. Neurri handiko koadroa da, 122 cm x 83 cm-ko formatukoa.\nArtisteak holan gura izan dauelako, obrea Bidebarrietako Liburutegiko sarreran jarri dabe, Alde Zaharrean, Miguel de Unamuno jaio zan auzoan. Bertatik egunero pasetan diran ehunka personek sorkuntzea miretsi eta 98ko Belaunaldiko idazle eta pentsalari ospetsu hori gogoratu ahal izango dabe.\nBestalde, José Abel Sánchez pintore bilbotarrak sari ugari jaso ditu eta bere lanak estaduko eta nazinoarteko hainbat erakusketatan ikusi ahal izan dira; haren marrazketa eta pintura estudioa Bilboko Santutxu auzoan dago.


Ba al dakizu zein argitalpen argitaratzen diren munduko liburuak? Lehenik eta behin, Biblia, bigarrenean, Shakespeareren sorkuntza hilezkorrak. Baina hirugarrenean "genero argia" izeneko lanak, entretenimendu literatura, genero eta egile konbinatua. Argitalpenaren maiztasuna munduko hirugarren lekuan Agatha Christie-ko detektibeak dira. Bere lanen 4 milioi ale baino gehiago argitaratu ziren 100 hizkuntzatan. Beraz, nork izan zen idazle ospetsua Agatha Christie?\nBere biografia batzuetan idazlearen eleberri bat gogorarazten du. Bertan maitasuna, traizioa eta desagerpen misteriotsua daude zoriontsu amaiera batekin.\nIdazle etorkizuneko idazlea Miller da. 1890eko irailaren 15ean jaio zen Torquay hiri txikian.\nLehen Mundu Gerran, neskak erizain gisa lan egin zuen ospitale militar batean, eta, ondoren, botikari bat farmazi batean. Kimiken alorrean, eta batez ere pozoiak, jakituria baliagarria izan zen Agatha bere lanean. 83 lagun hil ziren, detektibeetan azaldutakoak, intoxikazioak izan ziren.\n1914an, elkarrekiko maitasun handiz, Agatha Miller gazteak Archibald Christie izeneko koronelarekin ezkondu ziren. Handik gutxira izena emango du.\nLehen detektibe eleberria 1920an estreinatu zen. "Estiloak gertaera misteriotsua" deritzo. Agatha Christiek ezezaguna izendatu zuen egileak. Biografia idazle gisa hasi zen orduan.\n1926. urtean agatha oso zaila izan zen. Garai hartan jasan behar zituen kolpe gogorrenetakoa: ama eta senarraren traizioaren heriotza. Ezkontzaren hamabigarren urteko Archibaldek galdetu zion emazteari dibortzioagatik beste emakume bat ezagutu zuenean. Horien artean, auzitegi bat zegoen, eta Agatha Christie-k bat-batean etxetik desagertu zen. Idazlearen biografia kontatzen digu 11 egunez, bere lekua misterio bat zela. Garai hartan bakarrik, hotel txiki batean aurkitu zuten, non bere senarraren emaztearen izenarekin erregistratu zuen. Hala eta guztiz ere, ezin zuen benetan azaldu nola iritsi zen, horren ondorioz, medikuek diagnostikatu zuen - amnesia. Zer gertatu zen errealitatean ezezaguna da, baina iradokizun hori "dissociative fugue" medikuntzan deitzen denaren kasua da: gaixotasun mental larria eragiten duen gaixotasuna.\nBi urte igaro ondoren, Christie bikoteak dibortziatu zuen.\nAlabaina, patua Agatha Christie izeneko ingeles dama baten laguntza izan zen. Biografia laburrak 1930. urtean idatzi zuen idazleak ezagutu zuen arkeologoarekin, bizitza osorako ezkontza zoriontsu batean bizitzea (46 urte). Bere izena Max Mallowan zen eta 15 urtez emaztea baino gazteagoa zen.\nAgatha Christie, biografia gure arreta zentroaren barruan, 86 urtez bizi izan zen. Garai hartan 60 detektibe generoren eleberria idatzi zuen eta 6 - psikologikoa. Bigarrenak Westmacott edo Mary Westmacott esamoldearen azpian emititu ziren. 19 bilduma ikusi zituen, batez ere istorioak. Londresen antzokietan 16 antzezlanak estreinatu zituzten. Horietako bat, "Mousetrap", produkzio kopuruaren erregistroa izan zen. Bere gogokoena "Ten Little Indians" nobela izan zen.\nIdazlearen lanen arabera, film asko filmatu dira, serieak barne, eta ikusleek heroi gogokoen bidez ikertzen diharduten ikusleek - Hercule Poirot eta Miss Marple.\nIrakurleekiko interes handia ez da idazle ospetsuaren liburuek bakarrik eragiten, baizik eta bere istorioei buruz. Antzeko monografiak hainbat hizkuntzatan argitaratzen dira. Agatha Christie-ren biografia ere badago egilearen Tsimbaeva ES hizkuntzan, "Agatha Christie" izenarekin, 2013an argitaratua.\nBoileau-Narsejak: idazle frantsesen tarteko sortzailea. Pierre Boileau eta Toma Narsejak. Lanik onenak\nZer da alegoria literatura honetan? Antzinatik gaur egunera\nDostoievskyren biografia. Dostoievskyren biografia-egitasmo interesgarriak\nMaxim Gorky-ren "Ohiak" saiakera\nZer aulkitxoa beltza du, eta arriskutsuan bizitzea ote den?\nNola paperarekin izokina, plantxan edo gazi pixka prestatzeko\nNon daude kanguruak da? Haien bizimodua. Zenbat kanguruak?\nKolore biziz barruko Modernoak gela. azentu distiratsua kolore biziak (argazkia) bizitzea\nAEBetako bandera - modernoa eta konfederazio\nBarruko bero igeltsuzko: ikuspegi orokorra, zehaztapenak, berrikuspen\nMiscarriage arrazoiak haurdunaldia hasieran, sintomak\nShark - arraina edo ugaztun bat da? marrazoak izena. Katran - argazki\nIlea tindatzen "Pearl Ekaitz": perla tints atzetik


Ezinak eta beldurrak - Irutxuloko Hitza : Irutxuloko Hitza\nGeure buruari jartzen dizkiogun oztopoen inguruan aritu nintzen aurrekoan lagun batekin: beldurrei, (ustezko) ezinei, norberak barruan daraman aingurari buruz. Egia esan, ez dakit zerk eraman gintuen hartara. Baina biluztu egin ginen. Izan ere, ez da erraza barrura begira jarri eta geure bidea zerk oztopatzen duen identifikatu, aztertu eta hura azaleratzea; horiek hitzez jantzi eta gu eranztea.\nBaina sortu genuen giroak, edo elkarrengan dugun konfiantzak, edo beharbada beharrak, barruan daramagun aingurari hegalak jarri zizkion oztopo, beldur edo ezinek hegan egin zezaten, gerora, berriz ere, gugan pausatzeko. Izan ere, ausardiek, bezainbeste osatzen dute gu-a ezinek eta beldurrek. Horiek ere egiten gaituzte, eta horien aurkako guda pertsonala da. Gugan biziko dira ahalik eta gainditu edo desagertarazten ditugun arte.\nEta hala, beldurretatik hasi, eta oztopo edo ezinetara eraman gintuen solasaldiak –filosofiko, sentimental, edo barrura begira jartzeko gogoz esnatu ginen, nonbait–. Orain horiek zerrendatzen hasiko banintz, bat baino gehiago ahaztuko litzaidake seguruena. Baina aitortzen dut ausart aritu ginela beldurren inguruan. Ezinak aipatzeko gai izan ginen. Oztopoak aise begitandu genituen. Eta ahuldadeek ausart ere egiten gaituztela sentitu genuen.\nPasarte hau testuratu bitartean, «berezko» ditugun beldur edo ezinak ez ezik, askotan geure buruei jartzen dizkiegunekin gogoratu naiz. «Berezko» ez ditugunak, baina, nolabait gure hautua, edo beharra justifikatzeko sortzen ditugunak. Identifikatu duzue halakorik? Topatu ezean, egin ondorengo ariketa: Hartu «baina» hitza, txertatu perpaus batean, eta segi esaldia osatzen. Hemen adibidea. Oporretan nago, baina lan egin behar dut… Gustura geratuko nintzateke parrandan, baina bihar goiz esnatu behar dut… Jango nuke ba tortila pintxo hori! Baina hobe ez, ez zait komeni…\nEsaldiotan, baina hitzaren atzetik doanak hartzen du indarra, eta gure nahia ahuldu, deuseztatu, edo baliogabetua geratzen da. Eta ez gara konturatzen, geu garela baina horren sortzaile, geu garela geure bideari oztopoa jartzen diogunak, plazerei uko egin eta beldurrak sortzen ditugunak. Aurretik berezko beldur, ezin eta oztoporik izango ez bagenu bezala…\nBeldurrez idazteari utziko niola agindu nion aspaldi neure buruari, baina ahalduntze faseetan, ahulduntzeak ere badu bere tokia, eta horren kalanbrea ekidin ezina da gehienetan… Beldur apur batez oraingoan, baina batez ere, beldurren inguruan. Balio dezala identifikatzeko norberak bere baina eta ezinak.


Winter is coming - Araba - Alea.eus\nErredakzioa 2021-11-23 07:39\nToloño mendilerroa zuritzen hasia da. OSCAR KORRES\nHodeiak, euria, haize zakarra eta elurra mendi gailurretan. Hauxe da egun hauetarako panorama, Olentzero gertu dagoen seinale. Euskalmetek abisu horia ezarri du, elur kota 900 metrora jaitsi daiteke eta.\nZeru hodeitsuak eta zaparrada txikiak iragarri ditu gaurkorako Euskalmetek, batez ere Araba hegoaldean. Elurra 1.200-1.300 metroren langan egongo da, baina gauean 900-1.000 m inguruan kokatuko da. Meteorologia agentziak abisu horia ezarri du horregatik.\nGainerakoan, mendi inguruetan izotza ager daiteke. Haize zakarrak ez du lagunduko giroa baretzen: ipar-ekialdetik joko du, bizi, zenbait lekutan bolada gogorren batekin. Gasteizen, 4 eta 7 gradu arteko tenperaturak.\nBihar, antzeko giroa: oso zeru hodeitsuak eta euri txikiak. Euri horiek ugariagoak izango dira egunaren azken partean. Goizaldean elur kota 1.000-1.100 metroren inguruen ibiliko da. Haizeak joko du, baina ahul, norabide aldakorrarekin. Arratsaldean haize hori indartuko da. 3 eta 10 gradu artean ibiliko da galinstanoa.\nOstegunean ere, berdintsu: hodeiak, euria eta elurra mendi tontorretan, iparraldeko haizearekin. Tenperaturak, 6 eta 9 gradu artean.


Zerbait inportante egin zuten - Gizartea - Berria\nZerbait inportante egin zuten\n'Euskaldunon Egunkaria' sortzeko prozesuari buruzko dokumentala ondu du Eriz Zapiainek: 'Gaur ateak irekiko ditu'. Kazetaren 25. urteurrenean aurkeztu dute.\nDozenaka lagunek ikusi zuten, igandean, Egunkaria-ren sorrerari buruzko dokumentala, Durangon. ARITZ LOIOLA / ARGAZKI PRESS\nAmetsa egia bihurtu zuten; eurena eta milaka euskaldunena: euskarazko kazeta nazionala egunero kioskoan edukitzea. Ametsa zen, gauzaezina zirudielako, utopia, erokeria. Baina lortu zuten: 1990eko abenduaren 6an jaio zen Euskaldunon Egunkaria. Herenegun, 25 urte geroago, berpiztu egin zen Espainiako Auzitegi Nazionalak indarrez itxitako hedabidea: 7.733. zenbakia izan zuten irakurleek esku artean. Sorrera egun haietako emozioak ere inoiz baino biziago izan ziren proiektuan parte hartu zutenen oroitzapenetan. Gainerakoen memoria eraikitzeko, Egunkaria-ren lehen urratsei buruzko dokumentala aurkeztu zuen igandean Eriz Zapiainek: «Asmoa da 20 urteko gazte batek ikustea nola sortu zuten egunkari bat egunero erabiltzen dugun teknologiarik gabe».\nEgunkaria-ko langile ohiek eta BERRIAko kideek Durangon (Bizkaia) ikusi zuten dokumentala, igandean. Tokia ez dute ausaz hautatu. Orain 26 urte Durangon egindako bileran hasi baitzen Egunkaria Sortzen taldea euskarazko kazetaren ideiari forma ematen. Durangoko Azokak hartu zituelako Egunkaria-ren lehen zenbakiko izenburu eta argazki nagusia: «Gaur irekiko ditu ateak Durangoko 25. Azokak». Hortik jarri baitiote izenburua dokumentalari: Gaur ateak irekiko ditu.\nEgunkaria-ren ernalkuntzan parte hartu zuten 40 lagun elkarrizketatu ditu Zapiainek; hedabidea sortzeko prozesua xehatu dute testigantzek. Hastapenak: bazegoela egunkari nazionalaren premia, baina egitasmoa erokeria zela uste zutela gehienek. Gutxi batzuek ikusi zutela argi. Gorka Arrese editorea: «Ez dago. Bada, egingo dugu. Eginez egiten da». Bazirela kazetaritza euskaraz ikasitako gazte batzuk, proiektura batzeko gogoz. Lorea Agirre kazetaria: «Oso ausartak ginen 20 urterekin».\nGorpuztea: hasi zirela paper gainean irudikatzen kazetaren itxura, eta hasi zirela estilo liburua ere lantzen —inork halakorik ez zuen garaian—. Garbine Ubeda idazleari egokitu zitzaiola logotipoa eta mantxeta diseinatzea: «Ezinezkoa zen denen gustukoa izatea». Bitartean, dirua bildu zutela herriz herri egindako ehun ekitaldi baino gehiagotan. Andres Gostin kazetaria: «Egunkaria-ren funtsean dago herri proiektu bat zela. Hori ikusteak eman zigun indarra». Anoetako Belodromoko festan aurkeztu zutela Egunkaria-ren 0 zenbakia, zalantza, eztabaida eta akatsekin.\nOztopoak: Eusko Jaurlaritzak ez zuela egitasmoa sustatu. Joan Mari Torrealdai soziologoa: «Tesi bat nagusitzen zen: goizegi zela euskarazko egunkaria sortzeko, ez zegoela merkaturik». Kazeta publiko bat egitea proposatu zuela gero. Hasier Etxeberria kazetaria: «Martin Ugalde bezalako jende handia penagarri tratatu zuten». Egunkaria jaio zen egun berean banatu zutela kazeta publiko haren 0 zenbakia, doan, Durangoko Azokan. Luistxo Fernandez kazetaria: «Zitalkeria izan zen».\nEntrenamenduak: gaupasa egiten zutela «egunkari simulakroak» prestatzeko. Pilar Mendibil kudeaketa burua: «Bukatzen genuen, baina bukatu gabe». Lehen zenbakiari data jarri ziotela Espainiako Konstituzioaren egunean, eta ordutik abenduaren 6a «Egunkaria-ren Konstituzioaren egun» bihurtu zela.\nAbenduaren 5a: egun bizia, kaosa, eromena; amaitu osteko lasaitasuna, nekea; lehen zenbakia amaituta, bigarrenari begira jarri beharra. Biharamun gogorra: lan eskerga, baliabide eskasak, soldatak pagatzeko zailtasunak... Alberto Barandiaran kazetaria: «Mirari txiki bat zen egunero egunkaria ateratzea». Imanol Murua Uria kazetaria: «Ordu asko sartzen genituen, baina gustura. Sentsazioa genuen zerbait inportante egiten ari ginela». Martxelo Otamendi kazetaren bigarren zuzendaria: «Euskal kulturaren begietako ninia bihurtu zen Egunkaria. Horregatik itxi zuten gero».\n13 urtera eta hiru hilabetera hil zuen Euskaldunon Egunkaria Espainiako Auzitegi Nazionalak, 2003ko otsailaren 20an. Bizirik dirau, ordea: BERRIAn. 25 urteoi begira, bada zer salatu, bada zer ospatu, eta bada zer aldarrikatu. Otamendi: «Bada euskarazko komunikabideen lana aitortzeko garaia; ez daitezela izan bazterrekoak, susmagarriak... Eta aitortzak ekar ditzala baliabideak». Langileen profesionaltasuna goratu du Beatriz Zabalondo BERRIA Taldeko Administrazio Kontseiluko buruak: «Orain arte egindakoak asko balio du: herri baten erdigunean jarri gara».\nGarikoitz Goikoetxea - Ion Orzaiz


Arratia: Ministerioak eta kleroa\nJatorrizko agerpena: "Revista Latinoamericana de Teología" 33 (1994) 267-284, San Salvador\nLan honetan esango dodanaren abiapuntua da egitate bat, Eleizearentzat ezaguna bezain mingarria dana: azken hogeta bost urteetan, 95.000 klerigok itxi dabe ministerio ordenatua. Beste alde batetik, abade-bokazinoen krisia eleizbarruti eta kongregazino erlijioso ia guztietan jazo da, eta horregaitik seminario eta nobiziadu askok itxi egin dabe edo kide gitxigaz geratu dira. Ondorioz, abade-kopurua ikaragarri urritu da ia Eleiza osoan. Eta halan, gaur herri eta parrokia asko meza barik geratu dira domeketan. Eta badira gune txiki batzuek, batez be Latinoamerikan, eukaristia urtean bi edo hirutan baino ospatzen ez dabenak. Beste alde batetik, abade askok domeketan lau edo bost meza emon behar izaten dabez, eta horrek errutina eta nekea dakartso meza-emoileari, ezin ditualako behar dan denpora eta atentzinoagaz eleiztarrak prestatu eta ospakizuna egin.\nBeste alde batetik, egoera hau txarragora doa Eleizean. Kleroaren batez besteko edadea ikaragarri igon da, eta halan eleizbarruti askotan edade hori 50 urtetik oso gora dago. Horren ondorioa da, edo abade-bokazinoak ustebako hazkunde bat daukiela, edo datozen hogei urteetan abade-kopurua erabat urrituko dala Eleizean, fidelentzat egoera guztiz eroanezinak sortuz.\nKontu honen beste atal bat da kleroaren kontra dagozan kritikak. Egia da kritika horreetako asko antiklerikalismotik datozela, gure gizarteko hainbat girotan oso errotuta dagoen antiklerikalismotik. Baina hori autortuta be, argi dago borondate oneko pertsona asko Kristogaz eta Ebanjelioagaz guztiz identifikatuta sentitzen dirala, baina ez datozela bat kleroagaz eta bere portaereagaz (1). Hori halan izanik, kontu oso funtsezkoak planteatu behar dira: instituzino jainkotiarra da kleroa?, gauza bardina da kleroaren ganean egitea eta Eleizearen ministerioen ganean berba egitea?, irudikatu daiteke Eleiza bat ministerio bariatuakaz baina klero barik?, zer da onargarria eta zer onartezina kleroaren gaur eguneko errealidadean? Ondino gehiago, posible da Eleiza bat benetan askatzailea, gaur dagoan moduko kleroagaz?\nJakina, itaun honeek egitean Eleizearen bizitzarako oso funtsezkoak diran kuestinoak planteatzen gabilz. Azken baten, kontua da ulertzea zer dan aldaezina eleiz ministerioan eta zer dan aldagarria, edo akaso aldatu beharrekoa, ministerio horretan.\n1. Eleiz ministerioan aldaezina dana\nEleiz ministerioa funtsezkoa da Eleizean, apostolizidadea funtsezkoa dalako Eleizean. Eta apostolizidadeak exijitzen dau oinordetza apostolikoa, zeina historikoki oinordetza episkopalean gauzatu dan eta gauzatzen dan (2).\nHorregaitik, hierarkia Eleizearen jainkozko egituraren elementu bat da. Eta horrek esan gura dau eze ministroak egotea, eleiz komunidade bakotxean ofizialki ezarritako ministroak, Eleizearen egituraren parte bat dala.\nHorregaitik, esaten dodanean eleiz komunidadeetan ministerioak eta ministroak egon behar dirala, ofizialki ezarritakoak, esan gura dot egitate hori ez dala bakarrik Eleizearen eta komunidade bakotxaren antolaketari jagokon kontu bat, ezpadaze, hori baino lehenago, Eleizearen egituraren funtsezko osagai bat dala. Halan non komunidade batek uko egingo baleutso, ez holako edo halako ministroari, ezpadaze ministerioari berari, itxi egingo leuskio, horregaitik beragaitik, benetako eleiz komunidade izateari (3).\nBaina esandakoak konkrezino handiagoa behar dau. Ezer baino lehen, garrantzitsua da kontuan izatea eze Eleizearen ministerio ofiziala, beste gauza batzuen artean, bere-bereak dituan botere batzuek ezaugarritzen dabela. Botere horreek, Trentoko Kontzilioaren doktrina ezagunaren arabera, dira eukaristia ospatzeko eta presiditzeko boterea eta pekatuak sakramentalki parkatzeko boterea (4). Jakina danez, gaur badira teologo batzuk defenditzen dabenak laiko batek eukaristia presiditu leikela salbuespen-egoera batean, hau da, eleiz komunidade batek ez daukanean presidentzia horretarako ministro ordenaturik. Eleiz agintaritzak ez dau onartzen aukera hori. Eta edozein kasutan, beharrezkoa da kontuan izatea Vatikano II Kontzilioaren irakatsia, alegia, "fidelen abadetza komuna eta abadetza ministeriala edo hierarkikoa bata bestearen osagarri dira, nahiz eta bakotxak modu partikularrean hartzen dauan parte Kristoren abadetza bakarrean. Euren arteko diferentzia funtsezkoa da, ez bakarrik graduala" (6). Eta kontzilio berak diferentzia hori ulertzen dan esanez abadetza ministerialak "gauzatu egiten dauala sakrifizio eukaristikoa, eta fidelek, barriz, euren abadetza errealaren birtutez, asistitu egiten dabela Eukaristiaren oblazinora" (7).\nGanerakoan, berbakera kontziliar hori guztia zabalik dago geroko zehaztapenetara, ze "abade" berbea erabilten dau Eleizako ministroak adierazteko. Baina badakigu berbakera hori Testamentu Barritik kanpo dagoala, hark, geroago azalduko dodanez, kontu handiz ebitatzen daualako eleiz komunidadeko ministroei "abade" berbea aplikatzea. Eta horrek esan gura dau, jakina, eze "abadetza" kontzeptua, "sakratu" kontzeptuari jagokonez eta "profano" kontzeptuari kontrajarria dan heinean, ez dala eleiz ministerioan aldaezina dan eremukoa.\nAldaezina, ministerio honetan, da gotzainak egotea, apostoluen oinordeko diran neurrian. Eta baita ministroak be egotea, zeinak gotzainaren esku-ezarpena jaso daben eta, ondorioz, gaituta dagozan eukaristi-ospakizuna presiditzeko eta pekatuak sakramentalki parkatzeko.\nAlabaina, eleiz ministerioa berez danaren errealidade hori, aldaezina eta sinplea, modu askotara eroan daiteke praktikara eta bizi daiteke. Zehazki, forma bitan bizi daiteke funtsean: edo Eleizako ministro guztiek eleiz instituzinoaren funtzionario-kidego bat osotuz, eta orduan kleroa daukagu; edo Eleizako ministroak Jaungoikoaren seme-alaben askatasunean bizi daitezen itxiz, exijentzia bakarrak diralarik euren komunidade-zerbitzutik (ministeriotik) datozenak, beti be kasuan kasuko gotzainaren buruzagitza eta zuzendaritzaren pean, fedea oinarri dala. Kasu honetan, ez geunke klero bat eukiko, ezpadaze komunidadeak behar dituan ministerioak besterik ez.\nPrintzipioz, bereizketa hau bitxia iruditu leikigu, akaso harrigarria, are ezinezkoa be. Hain ohituta gagoz kleroa ministerioakaz identifikatzen, eze gauza biak bereiztea ezinezkoa egiten jakun. Halandabe, nahikoa da gogoratzea eze, Testamentu Barriko idazkietan, ministerioez berba egiten dala luze, baina ez dala aitatzen ezertarako kleroa. Eta ez da berba kontua, laster ikusiko dogunez.\nJakina, azaldu dodan planteamenduak beragaz dakar ezabatu egin behar dala ministerio klerikalen eta ministerio laikalen arteko bereizketa. Ministerio guztiak izan behar dira laikalak, hau da, laosen (Jainko herriaren) ministerioak. Ze kleroak, azalduko dodan zentzuan eta egingo dodazan zehaztapenak, desagertu egin behar dau.\nBaina, barriro dinot -parka bekit errepika-, kontua ez da zalantzan jartzea Eleizearen egitura hierarkikoa. Ezta be ukatzea ministroen beharrizana, zeinak obispoaren esku-ezarpenagaz gaituta geratzen diran eukaristia konsagratzeko eta pekatuak sakramentalki parkatzeko. Kontua ez da, orduan, ezeztea essentia eta non gradu bereizketa esku-ezarpena jaso daben ministroen artean eta fidelen abadetza komunean parte hartzen dabenen artean. Kontua da Testamentu Barriaren jatorrizko inspirazinora itzultzea. Halan deskubritzeko eleiz ministerioaren autentikotasuna. Eta aurkitzea be bide bat, konpontzeko kleroak bizi dauan krisiagaz Eleizeari planteatu jakon problema larria.\n2. Ministerioetatik klerora\nJakina danez, Testamentu Barriak ez dau berba egiten "abadeen" ganean eleiz komunidadeetako zuzendari modura, ezta aitatzen ezertarako "ordena" edo "ordenatuak" Eleiza barruan, ezta berbagai hartzen eleiz zelibatua, ezta azaltzen zelan izendatu eta prestatu behar diran komunidadeko ministroak, eta ondino gitxiago dau hizpide zelan izan behar diran gotzainaren eta presbiteroen arteko hartuemon ekonomikoak. Egoera hori holan mantentzen da bigarren gizaldi osoan zehar. Jakina, nik oso ondo dakit ezin deutsagula eskatu Testamentu Barriari hark emon ezin dauanik. Eta batez be guztiz sinestuta nago Eleizearen bizitza ez dala gobernatzen Bibliaren letra hutsagaz, ze tradizinoa eta garapen dogmatikoa aberastasuna dira Eleizearentzat. Hori guztia argi dago eta ez dauka eztabaidarik. Baina hemen itandu behar dana da ea gero izan dan eboluzinoa, Testamentu Barriko ministerioetatik gizaldiak geroago sortu zan klerora dagoan eboluzino hori, ea koherentea dan kristautasunaren hasierako inspirazioagaz, edo, hori barik, ea lehen orduko originaltasun haren degenerazio-prozesu bat dan. Jarraian egingo dodan azterketak emongo deuskuz auzi honi erantzun ahal izateko beharrezkoak diren elementuak, kontu honetako auzi zentrala dan ezkero.\nEsan dot ministerioaren eboluzinoaren emoitza dala kleroa. Ebaluzino hori astiroa izan zan eta zazpiehun urte behar izan dira osorik gauzatzeko. Baina gaur gaur deskribatu geinke zer elementuk esku hartu eben eboluzino horretan eta zer elementuk ekarri eban emoitza modura instituzino hori, kleroa. Eboluzino honetan emon ziren pausoak honeek dira.\nGaur ziurtasun osoz dakigu Testamentu Barriak kontuz ebitatzen dauala "abade" deitzea kristau-komunidadeetako ministroei. Eta orokorrean saihesten da hiztegi sakrala erabiltzea ministroak izendatzeko. Hau da, ez da bakarrik "isiltasunezko" argudio bat, alegia, Testamentu Barriak ez dauala berba egiten "abadeez" Eleizako zuzendari modura. Kontua da, batez be, Testamentu Barriaren egileek kontuz ebitatzen dabela "abade" deitzea komunidadeetako ministroei (8). Egoera hori holan mantendu zan bigarren gizaldi osoan zehar (9). Hirugarren gizaldian, barriz, Hipolitoak Tradizio Apostolikoan (10), Tertulianok (11) eta batez be Ziprianok 147 testutan (12), "abade" berbea erabili eben Eleizako ministroak aitatzeko. Ordutik aurrera, izendapen hori orokortu egin zan.\nGarrantzitsua hemen da ulertzea ez dala hiztegi kontu huts bat. Baldin eta Testamentu Barriko egileak berariaz gura izan ez baeben "abade" deitzea Eleizako ministroei, horrek esan gura dau eze egile hareek ulertu ebela berba hori desegokia zala adierazteko kristau-komunidadeko ministro ziranak. Izan be, "abade" berba "sakratu" bat da, kondizino eta kualifikazino "sakratu" bat adierazten dauana eta besteakandik bereizita eta bananduta dagozan pertsonei aplikatzen jakena, honeek "profanotzat" joz. Ganera, "abade" kondizinoak beragaz dakar "dignidade" bat eta "ohore" bat, eta ondorioz, abadea besteen ganetik dagoana da. Ahaztu barik "abadeak" beragan dauala Jaungoikoaren eta gizonen arteko "bitartekari" kondizinoa.\nAlabaina, hori guztia da, hain zuzen, Testamentu Barriaren egileek ebitatu gura izan ebena. Ze eurentzat eleiz ministerioa "zerbitzu" bat da (diakonia) eta "esklabutza" bat (doulia) (13), hau da, dignidade bati edo ohore bati errotik kontrajartzen jakona.\nPlanteamentu honen arrazoi sakona dago, hain justu, Kristoren abadetza izan zan horretan: Kristo ez zan etorri zerbitzatua izateko, ezpadaze "zerbitzeko eta bere bizia emoteko" (Mk 10,44; Mt 20,27). Horrek esan gura dau, Hebreetarrentzako eskutitzaren arabera, Kristoren abadetza ez zala izan errituala, ezpadaze existentziala. Hau da, Kristok eskeini ebana ez zan izan zeremonia erritual dignifikatzaile bat, ezpadaze subertsibo baten porrota eta heriotza, ezarritako erlijinoa eta sistema desestabilizatu ebazan subertsibo batena. Horregaitik, kristinauen sakrifizio kultuala Kristoren existentzia bera da (Heb 2,14; 9,14;10,6-7); eta kristautasunaren oblazino kultuala da, ez gehiago ez gutxiago, Jesusen sufrimendua (Heb 2,18; 5,9), zeina dan bitartekari bakarra. Hortaz, Eleizean ez dago "dignidade" eta "ohore" sazerdotal handiagorik zerbitzua, norbere bizia emotea eta ajustiziatu baten porrota dana baino. Horretan datza Kristoren abadetza. Baina, argi dago, errealidade gordin horri ezin jako "abadetza" deitu, komunidadea zuzentzen dabenen kategoria dignifikatzaile modura.\nEta halandabe Eleizean "abadetza" inposatu da bereizten, banantzen, dignifikatzen eta ohore emoten dauan kategoria modura, norbanakoa beste kristinauen ganetik jartzen dauan kategoria modura, kualifikatzen eta eskubideak eta pribilegioak emoten dituan kategoria modura. Era horretara, dignidade goitar hori daukienak, nahitaez, besteen ganetik sentitzen dira. Eta kasta aparte bat osotzen dabe, abade-kasta. Eta horri gehitu behar jako "abadeak" "bitartekari" bihurtzen dirala, nahiz eta "bitartekari" bakarra Kristo dan.\nHona hemen, bada, kleroaren lehenengo ezaugarria, zeinaren abiaputua ez dagoan Testamentu Barrian, ezpadaze handik kanpora. Halan hasi zan eleiz ministerioaren degenerazino-prozesua. Halan, zerbitzua eta esklabutza ohore eta dignidade bihurtu ziran. Halango moduan ze, hizkera sakral eta eslijioso bategaz, benetan adierazten egoana zan eta da mundanizazio-prozesu bat. Ministerioaren adulterazinoa nabarmena izaten hasi zan.\nGaur ohituta gagoz "ordenaren sakramentuaz" berba egiten. Eta instituzino jainkotiartzat daukagu. Horregaitik Eleizean gauza normalena lez berba egiten dogu "ordenatuez". Eta ostera, hemen bereizketa funtsezko bat egiten behar da: gauza bat da eskuen ezarpena keinu sakramental modura, zeinaren bitartez ministerioa emoten dan, eta beste gauza bat da ordoa eta ordinatioa ministerioari erantsitako errealidade modura. Eta barriro dinot ez dala berba kontu bat. Errealidade oso sakonen ganean ari gara, laster ikusiko dogunez.\nBarriro ohartarazo behar da hemen Testamentu Barriak ez dauala berba egiten ez ordoz ez ordinatioz ez ordinatiz. Garai hartako egileek oso ondo ekien zer esan gura eben horreek berbek. Horregatitik ebitatzen ebezan. Izan be, ordo eta ordinatio garai hartan kontzeptu giltzarriak ziran gizartearen eta inperioaren antolaketan (14), ziran-eta berba klasikoak adierazteko funtzionario inperialen izendapena, batez be enperadorearen kasua zanean. Eta horrek argi adierazten dau eleiz ministroen joera herritik aldentzeko eta ahal dan neurrian gizarteko nagusi eta handikietara egokitzeko. Baina kontua ez da bakarrik hori. Ze ganera ordoak, erromatar inperioan, bigarren esanahi lez klase soziala adierazten eban, halan non baegoazan hiru ordine: senatariak (ordo senatorum), zaldunak (ordo equitum) eta plebea edo herri xehea (ordo plebeius). Eta garrantzitsua da kontuan izatea eze kristau komunidadeetan terminologia hori hartu zala, hain zuzen, bereizteko garbiki ministroak (ordenatuak) komunidadearen ganerakotik eta komunidadetik beretik. Komunidadearen "zerbitzariak" pasa ziran izatera nagusiak eta komunidadea bera menperatzen ebenak.\n"Ordenaren" eta "ordenazioaren" ganeko ideia honeek sartu ziran Eleizean Tertulianoren denboran (15) eta herritartasun-karta lortu eben Ziprianoren garaian (16). Eta halango moduan non Tertulianorentzat "ordenatuen" eta "plebearen" arteko diferentzia eleiz erabagi baten ondorio dan (17) eta, aldiz, Ziprianorentzat, urte batzuk geroago, diferentzia hori xedapen jainkotiar bat dan. (18).\nHolan, eleiz ministerioak beste aldaketa bat izan eban: komunidadearen ministroek komunidadez gorako ordena batekotzat jo eben euren burua eta komunidadearen erdigunean kokatu eben euren burua. Era horretara, Eleizea pertsona-kategoria bitan banatu zan: "abade ordenatuak", goi kategoria modura, erantzukizunagaz eta aginteagaz; eta plebea edo laikoak, zuzendariek fidelen eskueran jartzen ebezan zerbitzu erlijiosoen bezero komsumitzaile modura. Horra hor kleroa jaiota.\nHemen garrantzitsua da esatea eze Testamentu Barrian agertzen diran eleizetako bakotxaren erdigunea komunidade osoa dala, baina, aldiz, hirugarren gizaldiko eleizetan erdigunea "abadetza ordenatua" dala jada. Konstantinoren aurretik gertatu zan inbertsino hori, Eleizeari errotiko aldaketa ekarri eutsona. Eta derrigorrezkoa da gogoratzea kasu batzuetan benetako astakerietara ailegatu zala. Adibidez, Didaskaliak, hirugarren gizaldian, hartaraino goratzen dau gotzaina, eze Jaungoikoagaz konparatzen dauan eta Jaungoikoaren ordez jartzen dauan. Holan, testu harrigarriak topatzen ditugu: "Lehenengo abadea eta lebita zuentzat gotzaina da; ha da zuei berbea zuzentzen deutsuena eta ha da zuen bitartekaria...; berak erreinatzen dau Jaungoikoaren ordez eta Jaungoiko modura beneratu behar da, ze gotzainak presiditzen zaitue Jaungoikoaren ordez" (19). Eta aurrerago: "Euki eizue gotzaina Jaungoikoaren ahotzat" (20). Ondino gehiago: "Maitatu eizue gotzaina aita lez, bildurra euki eiozue erregeari lez, ohoretu eizue Jaungoikoa lez". Hemen jada kontua ez da "abade ordenatuen" sakralizazino bat, ezpadaze benetako dibinizazino bat. Horregaitik, gotzainaren ezaugarria ez da zerbitzua eta entrega, ezpadaze potestasa edo exousia, halan non gotzainari esaten jakon hau: "Epaitu, gotzain, Jaungoikoaren ahalmenagaz" (22). Ezin daiteke gehigo esan kleroaren exaltazio eta are dibinizazio apoteosi honetan. Bistan danez, horrek guztiak ez dauka bape zekusirik Testamentu Barriaren letreagaz eta espirituagaz.\n2.4. Ministroen aukeraketa\nHirugarren gizaldiaren hasieran Hipolitoren Tradizio Apostolikoak dino: "Ordenatu bedi gotzain herriak aukeratu dauana, akasbakoa dana... danen adostasunez" (28). Urteak geroago, zehazki 250ean, Dezioren jazarpenean, egon ziran hiru gotzain espaniar, Leon, Astorga eta Meridakoak, fedea ukatu ebenak eta fidelei exenplu txarrak emon eutsiezanak. Halako eskandaluaren aurrean, komunidadeek kargutik kendu ebezan gotzainok. Egoera horretan, hareetako batek, Basilidesek, Esteban aita santuagana jo eban, eta hak bere eleizbarrutian ezarri eban barriro. Baina komunidadeak, erabagi horregaz desados egoanez, Ziprianogana jo eban, zeina zan Kartagoko gotzaina eta Espainiako eleizetan ospe handia eukan gizona. Arazoaren larritasunaren aurrean, Ziprianok kontzilio bat deitu eban, non parte hartu eben 37 gotzainek. Kontzilio horrek dekretu bat emon eban, jasota dagoana Ziprianoren 67.\nEskutitzean. Funtsean, eskutitzak hiru gauza dinoz: lehenengo, herriak boterea dauka, eskubide jainkotiarrez, bere ministroak aukeratzeko (29); bigarren, herri horrek berak boterea dauka be ministroak kentzeko duinak ez diranean (30); eta hirugarren, Erromara errekurritzeak ezin dau aldatu egoerea, errekurtso hori egian oinarritzen ez danean (31). Ikusten danez, eleiz antolaketa, garai hareetan, oso diferentea zan bigarren milurtekotik aurrera ezarri zanarekiko. Eleizako bizitzaren erdigunean komunidadea egoan, halan non Ziprianok berak baieztatzen dauan naturaltasun osoz: "Nire gotzaintzaren hasieratik erabagi neban ebazpenik bape ez emotea nire kontura, zuen aholku barik eta nire herriaren adostasun barik"( (32). Izan be lehenengo milurteko osoan zehar, printzipio gidaria, Eleizako ministroak aukeratzeko orduan, zan Leon Magno santuak maisuki adierazo ebana: "Danen buru jarria izango dana danek aukeratua izan behar da" (33). Gehiago ondino, konbentzimendu irmoa zan gotzaina ez jakela inposatu behar onartzen ez ebenei, beharrezkoa zalako kleroaren eta herriaren adostasuna. Halan adierazo eban Zelestino I aita santuak ospetsua egin zan eta Grazianoren Dekretura pasa zan esaldi batean: Nullus invitis detur episcopus. Cleri, plebis et ordinis, consensus ac desiderium requiratur.\n2.5. Alderdi ekonomikoa\nDanik dakigu hartuemon ekonomikoek oso paper handia jokatzen dabela bizitzan. Zelan funtzionatzen dau kontu honek klerigoen artean?\nPuntu honetan lehenengo gogoratu behar dana da Testamentu Barriak errekonozitzen dauala komunidadeko ministroak euren ministeriotik bizitzeko eskubidea (1 Kor 9,13-14; Mt 10,10; Lk 10,7). Baina aldi berean gogora ekarri behar dira San Pablok testu ugaritan azaltzen dauala eze berak uko egiten deutsala eskubide horri Ebanjelioari arazorik ez sortzeko (1 Kor 9,12; 1 Tes 2,9; 4,10h; 2 Tes 3,6-12; 1 Kor 4,12; 9, 4-18; 2 Kor 11,7-12, 13-18; Eg 20, 33-35; cfr. Eg 19, 1-4). Dokumentazino ugari horrek frogatzen dau kontu hau garrantzitsua zala Pablorentzat. Eta funtsean Pablok dinosku berak errekonozitzen ebala ezen ministeriotik bizitzeko eskubidea oztopo izan daitekeela Ebanjelioaren komunikazinorako. Hortik lan sekular batetik bizitzeko aukeraketa. Horregaitik, badirudi ezen antzinako komunitateetan tokiko eleizetako ministroek jarraitzen ebela euren ogibidetik bizitzen, adibidez Priszila eta Akila, zeinak ziran "kanpin-denden frabrikatzaileak" (Eg 18,3).\nDuda barik egoera honek holan jarraitu eban luzaroan. Goi Erdi Aroan, irabazi nahikorik lortzen ez eben klerigoek lan egiten eben, mundu guztiak lez. 1139. urtean, Letrango Bigarren Kontzilioak agindu eban eze "presbiterioak, klerigoak, monjeak, erromesak, merkatariak eta baserritarrak, zeinak nekazaritzan aritzen ziran eta soloetara haziak eta ardiak eroaten ebezan, egon daitezela seguru beti" (36). Legedi berori topatzen da Clermonteko Kontzilioan (1130. urtean) (37) eta Reimseko Kontzilioan (1131. urtean) (38). Beraz, argi dago eze ondino XII. gizaldian klerigoek (gitxienez euretako askok) euren izerdiagaz irabazten ebela ogia.\nBaina urte batzuk geroago, 1179an, Letrango Hirugarren Kontzilioak zeharo aldatu eban egoera hori. Izan be, kontzilio horrek agindu eban eze "gotzainak, norbait diakono edo presbitero ordenatzen badau bizitzarako beharko dauana emongo deutsan irabazi bat barik, emon deiola behar dauana, harik eta eleizaren baten izendatzen jakon arte milizia klerikalerako komeni dan dirua; ez, ostera, ordenatua danak badauka bizitzeko nahikoa dauan herentzia bat" (39). Egia esan, hemen legislatzen dana garrantzitsuagoa da itxura baten ematen dauana baino. Ze lege honek aldatu eta ordezkatu egin eban Kaltzedoniako Kontzilioak dekretatu ebana, zeinak bere 6. Kanonean baliobako deklaratu ebazan "ordenazino absolutu" deiturikoak, non pertsona bat ordenatua zan komunidade konkretu bategazko erlazino barik (40). Sakonean, honek esan gura eban eze komunitate batek deitua eta onartua zana, bakarrik, jotzen zala Eleizako benetako eta baliozko ministro. Horra, bada: printzipio hori, funtsean komunitarioa zana, klerigoaren mantenu egokiaren printzipio ekonomikoak ordezkatu eban Letrango Hirugarren Kontzilioan (41).\nEra honetara, kristau-komunidadea baztertuta geratu zan barriro eta bere lekuan ezarri zan klerigoak eleiz instituzioaren menpekotza ekonomikoan egotearen printzipioa. Eta hortik bi ondorio praktikan saihestezinak etorri ziran. Lehenengo, klerigo-egoeran sartu ziran pertsona asko lan egin barik bizi gura ebenak (42), eta horrek ohituren degenerazioa ekarri eban eleiz estamentuan. Bigarren, klerigoak ekonomikoki gotzainen menpe egokeran, gotzainek kontrol askoz sendogoa ezarri eben kleroagan. Ze, ohargabeki, gotzainaren eta klerigoen arteko hartuemonak ez ziran ja fedean bakarrik oinarrituak, ezpadaze, horrez ganera, hartuemon ekonomikoak ziran, nahiz eta beharbada ez pentsatu kontu horretan. Eta hartuemon ekonomikoa danez gero hartuemon ebanjeliko oro errotik okertzen dauana (cfr. Mt 6, 19-24), halan klerigoak mugatuta ikusi eben euren askatasuna, eta ganera okertu egin ziran, sarritan konturatu barik, euren fede-harremanetan. Argi eta garbi esateko: era honetara, kleroan sartu zan jente asko funtsean karrerea egin gura ebana. Eta, egia esan, askok benetan egin eben karrerea.\nGaur egun gotzain gehienek ez dabe onartzen euren klerigoak ogibide zibiletan ibiltea. Gotzainen argudioa da eleigizonak denbora osoz dedikatu behar dirala ministeriora eta arimen zerbitzura. Baina ez dago zalantzarik kontu honetan eragin erabagigarria daukala zio ekonomikoak: noski, norbanako batek bere ekonomia konponduta badauka gotzainaren menpekotzatik aparte, erabilia izateko gatxagoa da bere diru-sarrerak gotzainaren esku daukazana baino. Eta argi dago, gotzainek ez deutse uko egin gura kontrol-mekanismo horri, erraztu egiten deutselako euren eleizbarrutiaren gobernua.\nBeste alde batetik, bistan da gaur kleroak egiten dituan lanetako asko komunidadeak egin leikezala, klerigoek uko egingo baleutse danaren erdigune izateari Eleizako bizitzan, eta komunidadeak ardura handiagoa eta partizipazino efektiboa baleuko asuntuen kudeaketan.\n1. Eleiz ministerioa funtsezkoa da Eleizean, eta Eleizearen egitura jainkotiar eta aldaezinaren parte da. Eleizearen apostolikotasunak beragaz dauka oinordetza apostolikoa, zeina historikoki gotzain-oinordetzan gauzatu dan. Eleizako ministro ez dira bakarrik gotzainak, ezbadaze baita presbiteroak be, zeinak gotzainen esku-ezarpenaren bidez jasoten dabezan eukaristia presiditzeko eta konsagratzeko botereak; eta baita pekatuak sakramentalki parkatzeko boterea be. Hortaz, esentsiala da, eta ez soilik graduala, Eleizearen ministro ofizialen eta gainontzeko fidelen arteko diferentzia.\n2. Eleizean eta teologia katolikoan ministerioa kleroagaz identifikatu ohi da, ze uste da kleroa Testamentu Barriko ministerioaren garapen natural eta positiboa dala. Baina era horretara pentsatzen danean, ez da behar dan lez kontuan hartzen kleroa, historikoki, ezaugarri jakin batzuen inguruan eratu dala, zeinek, izatez, perbertitu egin daben Eleizearen jatorrizko ministerioa.\n3. Ezaugarri horreek bost dira.\nLehenengo, ministroen sakralizazino "sazerdotala", zeinak komunidadean aparteko maila baten jarri dituan ministroak, "bitartekari" izaera emonez "dignitateagaz" eta "ohoreagaz", eta izaera hori Testamentu Barriaren espiritu eta letrearen kontra dago.\nBigarren, ministroak "ordenatuen" kategoriara igotzea, zeinak esan gura dauan komunidadearen ganetik jartzea, komunidadearen erdigune bihurtuz eta laikoak Eleizako bizitzan bazterrean itxiz.\nHirugarren, zelibatua legez derrigorrez ezartzea Eleiza latinoko ministro guztientzat, zeina de facto galarazten ari dan fidel askori euren eskubide diren laguntza espiritualak emotea eta zeinak behar bako menpekotasuna sortzen deutsen klerigoei eleiz instituzinoarekiko.\nLaugarren, ministroak aukeratzeko orduan komunidadea bazterrean ixtea, halango moduan non ministroen aukeraketa eta promozinoa nagusien borondatearen pentzuan baino ez dagoan. Horrek Eleizean sustatzen dau hartuemonak sarritan nagusiari atsegin emotera zuzentzea, eta ez ebanjelioa askatasunez eta espiritu profetikoz iragartera.\nBosgarren, ministroek menpekotasun ekonomikoa izatea eleiz instituzinoarekiko. Horrek perbertitu egiten ditu, nahitaez, Ebanjelioaren argitan ministroen eta insituzinoaren arteko hartuemonak, sortuz, batzuetan ohartuki eta beste batzuetan ohargabeki, karrerea egin gura daben funtzionarioen espiritua.\n4. Horrek guztiak esan gura dau eleiz instituzinoarentzat fedea ez dala nahikoa bere ministroakaz erlazionatzeko. Fedeaz ganera, beste kontrol-mekanismo batzuk behar ditu, horreen bidez lortzeko ministroak bihurtzea sistema instituzionalaren zerbitzuan dagoan funtzionarioen kidegoa. Era horretara, eleiz instituzinoak eraginkortasuna lortzen dau, baina koherentzia ebanjelikoa galtzen. Hortik datoz klerikalismoa eta antiklerikalismoa, Eleizeari hainbeste min eragiten deutsenak.\n5. Beste alde batetik, funtzionamendu-sistema honek Eleizean laikoak, nahitaez, pasibidadera eta ardurarik ez hartzera kondenatzen ditu. Ahalegin handiak egin arren laikoen teologia eta espiritualidadea sustatzeko, egoerea ez da aldatuko Eleizean klerigoen instituzinoak bape aldatu barik segitzen dauan bitartean.\n6. Orain arte esandako guztiak azaltzen dan, zati batean behintzat, eleiza "herrikoiaren", oinarriko komunidadeen eta orokorrean herritik sortutako eleizearen inguruan Eleizearen goiko mailetan dagoan prebentzioa eta erresistentzia. Eleiz herrikoiko abade gehienengan arbuiatzen dana ez da Testamentu Barriko ministerioa, ezpadaze kleroa. Arazoa, oinarriko komunidade gehienetan, ez da eleiza paraleloa, ezta Aita Santuari eta gotzainei desobeditzea. Komunidadeek onartzen dabe Eleizearen egitura hierarkikoa eta men egiten deutse. Komunidade horreek gura dabena da eleiza bat non kleroak ez daukan orain daukan protagonismoa, hau da, eleiza bat zeinaren erdigunea benetan dagoan Jaungoikoaren herrian, hau da, komunidadean bere ministroakaz.\n7. Eleizean kleroak orain arte lez funtzionatzen segitzen dauan bitartean, gatxa izango da Eleizea benetan askatzaile bihurtu ahal izatea. Instituzino klerikalak sortzen dituelako, batetik, protagonismo mekanismo batzuk, eta bestetik, menpekotza eta dependentzia mekanismo batzuk, eta horreek ez dira erraz uztartzen benetan askatzailea izan behar dauan Eleiza bategaz.\n8. Aurreko guztitik ateraten dan beste ondorio bat da desagertu egin behar dala ministerio klerikalen eta ministerio laikalen arteko bereizketa. Eleizean ministerio guztiak izan behar dira laikalak, hau da, laosenak, Jaungoikoaren herriarenak.\n9. Azken baten, kontua da ulertzea desagertu egin behar dala klerigoen eta laikoen arteko bereizketa, azaldu dan eran. Eleizean laikoak bakarrik egon behar dira, bakotxa bere karisma eta ministerioagaz komunidadearen zerbitzuan, gotzainaren buruzagitza pean. Ministerio horreen artean beti egongo da, hain zuzen, gotzainaren esku-ezarpenaren bitartez, eukaristia presiditzeko eta konsagratzeko boterea, eta baita pekatuak sakramentalki barkatzeko boterea be, jaso dauan ministerioa. Ministro horreen bizitza ez da bereizi behar ganerako fidelen bizitzatik, kontua dalako seriotan hartzea eze Eleizean danok gagozala deituta Jesusi jarraitzera eta bikaintasun ebanjelikoa bilatzera.\nEtiquetas: arratia, bikarioak, ebanjelioa, ekonomiaz, katekesia, recortes


Bueltan da “Uda Gaztea” Muskizen ~ Blog de Petronor\n20.5.22 Olaia Saralegi No hay comentarios\nMuskizko Udaleko Gazteria Arloak antolatutako “Uda Gaztea” programa bueltan da, berrikuntza batekin: hainbat udaleku izango dira eskura ekainaren amaieratik uztailaren erdialdera arte adin-tarte guztietarako (3 urtetik 16 urtera bitartean).\nAlde batetik, Muskizko Udalak Hiriko Udalekuak antolatuko ditu, eta ikastolan egingo dira, ekainaren 28tik uztailaren 15era. Jarduera 2011. eta 2017. urteen artean jaiotako haurrentzat izango da. Triptiko bat sartuko da postontzietan, non herritarrek haurtzaindegi zerbitzua (20 euro 08:00etatik eta 10 euro 09:00etatik) eta jantokia (66 euro) erabiltzeko orduan beren lehentasunak adierazi ahalko dituzte.Hiriko udalekuen prezioa partaide bakoitzeko 71,20 eurokoa izango da. Dena den, anai-arreba bat baino gehiago matrikulatzen dituzten familientzat deskontuak aurreikusi dira: bi izanez gero, bakoitzak izena ematen duenean 50,80 euro ordainduko ditu. Izena ematen duten hiru anai-arrebetatik aurrera bakoitzak 40,60 euro ordainduko ditu. DSBEren hartzaileen kasuan, haur bakoitzarentzako matrikula 35,60 eurokoa izango da, 25,40 eurokoa bi anai-arrebentzat eta 20,30 eurokoa hiru badira.\nBerrikuntza gisa, aurten etxeko txikienentzat udalekuak antolatuko dira -2018. eta 2019. urteetan (biak barne) jaiotakoentzat-, ekainaren 28tik uztailaren 15era, Meatzariko Kilkerra ludotekan, 10:00etatik 14:00etara. Partaide bakoitzeko 60 euro ordainduko dira. Anai-arreba bat baino gehiago matrikulatzen dituzten familien kasuan, ordea, bi matrikulatzen badituzte, bakoitzak 45 euro ordainduko ditu eta hiru anai-arrebetatik aurrera 35 euro. DSBEren hartzaileak izanez gero, haur bakoitzeko 30 euro ordainduko dira, 22,5 euro bi anai-arreben kasuan eta 17,50 euro hiru badira. Gainera, haurtzaindegi-zerbitzua egongo da 08:00etatik eta 09:00etatik aurrera, 20 eta 10 euroren truke, hurrenez hurren. Udaleku hauetan ez da jangelarik eskainiko eta ez da txangorik egingo.\nHalaber, nerabeek kirolarekin eta aisialdiarekin lotutako jarduerak izango dituzte udal-kiroldegian, uztailaren 5etik 15era, 10:00etatik 14:00etara. Kampus hau 2006. eta 2010. urteen artean jaiotakoentzat da, eta prezioa desberdina izango da parte hartzen den astearen arabera: 24 euro lehenengoan eta 30 euro bigarrenean. 50 euroren truke bietara apuntatzeko aukera egongo da. Beste udalekuetan bezala, prezioa aldatu egingo da izena ematen duten anai-arreben kopuruaren arabera.\nUdalekuetan izena emateko ezinbestekoa da udalerrian erroldatuta egotea, eta bi modu erabili ahal izango dira: online, www.muskizudalekuak.blogspot.com webgunearen bidez, edo, Muskizko Gaztegunean, izena emateko orria (etxeetara iritsiko dena), behar bezala beteta, Osakidetzako txartelaren kopiarekin eta xede honetarako egokitutako kontuan matrikularen zenbatekoa ordaindu izanaren agiriarekin batera aurkeztea. Epemuga ekainaren 10a da.\nEsan beharra dago, ekainaren 29tik uztailaren 15era, 10:30etatik 13:30etara tailerrak, jokoak, puzgarriak, apar-festa… izango direla Meatzariko Txikigunean. Jarduera hauek 7 urtera arteko haurrentzat dira, eta ez dago izena eman beharrik, ekintza irekia baita.\nGainera, aurten ere surfeko ikastaroak eskainiko dira, 2006. eta 2014. urteen artean jaiotakoentzako. Ekainaren 27tik uztailaren 1era, 12:30etatik 14:30etara, izango dira, eta 38 euroko prezioa izango dute. Izena Muskizko Gaztegunean eman ahal izango da ekainaren 10era arte, eta ezinbestekoa da udalerrian erroldatuta egotea.\n“Uda Gaztea” ekimenaren kartela.\nCategoría: Muzkiz , Olaia Saralegi


Euskal Herriko Kluben arteko Ligan garaile, Irazustabarrena eta Arrieta - Urumea - Kronika.eus\nEuskal Herriko Kluben arteko Ligan garaile, Irazustabarrena eta Arrieta\nAmaia Irazustabarrena eta Ariane Arrieta EHko kluben arteko txapelarekin.\n30-18 lortu dute garaipena, Ogetan, Errekaleor klubaren aurka. Bizkaia Tornoan Huizi-Martin eta Irazustabarrena-Etxaniz finalera sailkatu dira.\nEuskal Herriko Kluben arteko Ligan jokatu zuten finala, Amaia Irazustabarrenak eta Ariane Arrietak nagusien mailan. Gasteizeko Ogeta frontoian jokatu zen Hernaniren eta Errekaleorren arteko norgehiagoka, eta hernaniarrek jantzi zuten Euskal Herriko Kluben arteko Ligako txapela, 30-18 irabazita.\nHorrez gain, paleta larruzko Bizkaia Torneoan semifinalak ere jokatu zituzten. Bertan, Maider Huizi hernaniarrak eta Nagore Martinek Ariane Arrieta eta Uxue Agirresarobe garaitu zituzten: 2-0. Eta beste partiduan, Amaia Irazustabarrenak jokatu zuen Leire Etxanizekin, eta garaipen lortu zuten (2-1).\nTrinkietean, kadete mailan, hernaniarren arteko finala\nEskuz, berriz, trinketean izan zituzten partidu garrantzitsuenak, Gipuzkoako Txapelketan. Xuban Iturbek 30-10 garaitu zuen aurkaria, eta Oier Azpeitiak 30-25 irabazita bi hernaniarrek elkarren artean jokatuko dute finala.\nAzpimarratzekoa da Ekhi Oses infantilak Lizarran jokatzen den Suministros Monjardin Txapelketan izan duen asteburu ona. Ostiralean Baleztenaren (Leitza) aurkako final-laurdenak jokatu zituen 18-5 irabaziz, eta igandean finalerdia jokatu zuen Bidarteren (Leitza) aurka, 18-10 garaipena errepikatuz. Finala datorren igandean jokatuko du Lizarran. Hodei Exposito ere Malerrekako Torneoko finalera sailkatu da